cyanic-selkie/wikianc huggingface dataset:
ಅಗೋರಾಫೋಬಿಯಾ
ರೋಗನಿರ್ಣಯ
ಮಾನಸಿಕ ಆರೋಗ್ಯ ವಿಶೇಷಜ್ಞರ ಬಳಿ ಬರುವ ಹಲವಾರು ಜನರು ತಲ್ಲಣದ ಆಕ್ರಮಣದ ನಂತರವೇ ಅಗೋರೋಫೋಬಿಯಾಕ್ಕೆ ಒಳಗಾಗುವ ವಿಷಯವನ್ನು ಮಂಡಿಸಿದ್ದಾರೆ(ಅಮೆರಿಕನ್ ಸೈಕಿಯಾಟ್ರಿಕ್ ಅಸೋಸಿಯೇಷನ್, ೧೯೯೮).ಪದೇ ಪದೇ ತಲ್ಲಣದ ಆಕ್ರಮಣಕ್ಕೆ ಒಳಗಾದುದರಿಂದ ಮತ್ತು ತದನಂತರದ ಆತಂಕ ಹಾಗೂ ಈ ಆಕ್ರಮಣಗಳ ಬಗ್ಗೆಯೇ ಚಿಂತಿಸುವುದರಿಂದ ಆ ಆಕ್ರಮಣಗಳಿಗೊಳಗಾದ ಪರಿಸ್ಥಿತಿಗಳನ್ನು ಮತ್ತು ಸ್ಥಳಗಳನ್ನು ತಪ್ಪಿಸಿ ಓಡಾಡಲು ಅಥವಾ ವಾಸಿಸಲು ಬಯಸುವ ಪ್ರತಿಕೂಲಾತ್ಮಕ/ನಕಾರಾತ್ಮಕ ನಡವಳಿಕೆಯೇ ಅಗೋರಾಫೋಬಿಯಾ ಎಂದು ತಿಳಿಯಬಹುದು. ತಲ್ಲಣ ವ್ಯತಿಕ್ರಮದ ಶುಶ್ರೂಷೆಗೆ ಒಳಗಾಗಬೇಕಾದರೆ ಇರಬೇಕಾದಂತಹ ಲಕ್ಷಣಗಳು ಇರದಂತಹ ಅಪರೂಪದ ಸಂದರ್ಭಗಳಲ್ಲಿ ಅಗೋರಾಫೋಬಿಯಾ ಪೀಡಿತರನ್ನು ಔಪಚಾರಿಕವಾದ ತಲ್ಲಣ ವ್ಯತಿಕ್ರಮದ ಇತಿಹಾಸರಹಿತ ಅಗೋರಾಫೋಬಿಯಾ ಚಿಕಿತ್ಸೆಯ ಕ್ರಮಗಳನ್ನು ಅನುಸರಿಸಲಾಗುವುದು(ಪ್ರಾಥಮಿಕ ಅಗೋರಾಫೋಬಿಯಾ).
ತಲ್ಲಣದ ಆಕ್ರಮಣಗಳೊಡನೆ ತಳುಕು
ಅಗೋರಾಫೋಬಿಯಾ ರೋಗಿಗಳು ತಾವು ತಮ್ಮ ಹತೋಟಿಯಲ್ಲಿರುವುದಿಲ್ಲವೆಂದೆನಿಸುವ ಕಡೆಗೆ ಪ್ರಯಾಣ ಮಾಡುವಾಗ, ತಮಗೆ ಸಹಾಯ ದುರ್ಲಭವೆನಿಸಿದಾಗ, ಅಥವಾ ಅವರಿಗೆ ಮುಜುಗರವಾಗುವ ಪ್ರಸಂಗಗಳು ಎದುರಾಗಬಹುದು ಎನಿಸಿದಾಗ ಹಠಾತ್ ತಲ್ಲಣದ ಆಕ್ರಮಣಗಳಿಗೆ ಒಳಗಾಗುತ್ತಾರೆ. ತಲ್ಲಣದ ಆಕ್ರಮಣದ ಸಂದರ್ಭಗಳಲ್ಲಿ, ಎಪಿನೆಫ್ರೈನ್ ಎಂಬ ವಸ್ತುವು ಹೆಚ್ಚಿನ ಪ್ರಮಾಣದಲ್ಲಿ ಹೊಮ್ಮುವುದರಿಂದ ದೇಹದ ಸ್ವಾಭಾವಿಕ ಕ್ರಿಯೆಯಾದ ಹೋರಾಡು-ಅಥವಾ-ಓಡು ಗುಣವನ್ನು ಪ್ರಚೋದಿಸುತ್ತದೆ. ತಲ್ಲಣದ ಆಕ್ರಮಣವು ಸಂಭವಿಸುವುದು ಸಾಮಾನ್ಯವಾಗಿ ಹಠಾತ್ತಾಗಿಯೇ; ಆಕ್ರಮಣದ ಪರಾಕಾಷ್ಠಯು ೧೦ರಿಂದ ೧೫ ನಿಮಿಷಗಳಲ್ಲಿ ತಲುಪಲಾಗುತ್ತದೆ ಹಾಗೂ ಆಕ್ರಮಣದ ಅವಧಿಯು ೩೦ ನಿಮಿಷಗಳಿಗಿಂತಲೂ ಹೆಚ್ಚು ಇರುವುದು ಬಹಳ ಅಪರೂಪ. ತಲ್ಲಣದ ಆಕ್ರಮಣದ ಲಕ್ಷಣಗಳಲ್ಲಿ ಹೃದಯಕಂಪನ, ತೀವ್ರಗೊಂಡ ಹೃದಯಬಡಿತ, ಬೆವರುವಿಕೆ, ನಡುಕ, ವಮನ, ತಲೆತಿರುಗುವಿಕೆ, ಗಂಟಲಿನಲ್ಲಿ ಹಿಡಿದಂತಾಗುವುದು ಮತ್ತು ಉಸಿರಾಟದ ತೊಂದರೆಗಳು ಪ್ರಮುಖವಾದವು. ಹಲವಾರು ರೋಗಿಗಳು ಸಾವಿನ ಭಯ ಹಾಗೂ ಭಾವನೆಗಳ ಮತ್ತು/ಅಥವಾ ನಡವಳಿಕೆಗಳ ಮೇಲೆ ತಮ್ಮ ಹತೋಟಿ ತಪ್ಪುವುದನ್ನು ಸಹ ವರದಿ ಮಾಡಿದ್ದಾರೆ.
ಮಾನಸಿಕ-ಔಷಧೀಯ ಚಿಕಿತ್ಸೆಗಳು
ಆತಂಕ ವ್ಯತಿಕ್ರಮಗಳನ್ನು ಗುಣಪಡಿಸಲು ಅಥವಾ ಹತೋಟಿಗೆ ತರಲು ಬಳಸುವ ಕ್ಷೋಭಾ-ವಿರೋಧಿ ಔಷಧಿಗಳಲ್ಲಿ ಪ್ರಮುಖವಾಗಿ ಹಾಗೂ ಸಾಮಾನ್ಯವಾಗಿ ಬಳಕೆಯಲ್ಲಿರುವುದು SSRI (ಸೆಲೆಕ್ಟಿವ್ ಸೆರೋಟೋನಿನ್ ರಿಅಪ್ಟೇಕ್ ಇಂಹಿಬಿಟರ್) ವರ್ಗದಲ್ಲಿನವು ಮತ್ತು ಇವುಗಳಲ್ಲಿ ಸೆರ್ಟಾಲೈನ್, ಪೆರಾಕ್ಸಿಟೈನ್ ಮತ್ತು ಫ್ಲುಆಕ್ಸಿಟೇನ್ ಗಳು ಇರುತ್ತವೆ. ಬೆಂಝೋದಯಾಝಿಪೈನ್ ಶಮನಕಾರಕಗಳು, MAO ಇಂಇಬಿಟರ್ ಗಳು ಮತ್ತು ಟ್ರೈಸೈಕ್ಲಿಕ್ ಕ್ಷೋಭೆನಿರೋಧಕಗಳನ್ನು ಸಹ ಸಾಮಾನ್ಯವಾಗಿ ಅಗೋರಾಫೋಬಿಯಾದ ಚಿಕಿತ್ಸೆಗಾಗಿ ಬಳಸಲಾಗುತ್ತದೆ.
ಪರ್ಯಾಯ ಚಿಕಿತ್ಸೆಗಳು
ಐ ಮೂವ್ ಮೆಂಟ್ ಡಿಸೆಂಸಿಟೈಝೇಷನ್ ಎಂಡ್ ರಿಪ್ರೋಗ್ರ್ಯಾಮಿಂಗ್ (EMDR) ಎಂಬ ಕಣ್ಣಾಲಿಗಳ ಆಡಿಸುವಿಕೆಯ ಕುರಿತಾದ ಚಿಕಿತ್ಸೆಯು ಅಗೋರಾಫೋಬಿಯಾಕ್ಕೆ ಸೂಕ್ತವೆಂದು ಬಗೆದು ಸಂಶೋಧಿಸಿದಾಗ, ಅದು ವಿರಳವಾಗಿ ಫಲಕಾರಿಯಾಯಿತು. ಹಾಗೆ ನೋಡಿದರೆ, EMDRಅನ್ನು ಜ್ಞಾನವರ್ಧಕ-ನಡವಳಿಕೆಯ ಚಿಕಿತ್ಸಾ ರೀತಿಯೂ ಫಲಕಾರಿಯಾಗದಿದ್ದಾಗ ಅಥವಾ ಕ್ಷೋಭೆಯ ಕಾರಣದಿಂದ ಅಗೋರಾಫೋಬಿಯಾ ಸಂಭವಿಸಿದ್ದಾಗ ಮಾತ್ರ ಕೈಗೊಳ್ಳಲು ಸೂಚಿಸಲಾಗುತ್ತದೆ. ಆತಂಕದ ವ್ಯತಿಕ್ರಮಕ್ಕೆ ಒಳಗಾಗಿರುವ ಹಲವಾರು ಜನರು ಸ್ವ-ಸಹಾಯ ಅಥವಾ ಬೆಂಬಲ ಪಡೆಯನ್ನು ಸೇರಿ, ತನ್ಮೂಲಕ ಪ್ರಯೋಜನಗಳನ್ನು ಕಂಡಿದ್ದಾರೆ(ದೂರವಾಣಿ ಸಮಾವೇಶ ಕರೆಯ ಬೆಂಬಲ ಪಡೆಗಳು ಅಥವಾ ಆನ್ ಲೈನ್ ಬೆಂಬಲ ಪಡೆಗಳು ಸಂಪೂರ್ಣವಾಗಿ ಗೃಹಸೀಮಿತವಾಗಿರುವ ವ್ಯಕ್ತಿಗಳಿಗೆ ವಿಶೇಷವಾಗಿ ಸಹಾಯಕವಾಗಿವೆ). ಇತರರೊಡನೆ ತೊಂದರೆಗಳನ್ನು ಹಾಗೂ ಸಾಧನೆಗಳನ್ನು ಹಂಚಿಕೊಳ್ಳುವುದು ಹಾಗೂ ವಿವಿಧ ಸ್ವ-ಸಹಾಯ ಸಲಕರಣೆಗಳನ್ನು ಹಂಚಿಕೊಳ್ಳುವುದು ಈ ಪಡೆಗಳಲ್ಲಿ ಕಂಡುಬರುವ ಸಾಮಾನ್ಯ ಚಟುವಟಿಕೆಗಳು. ಪ್ರಮುಖವಾಗಿ ಮಾನಸಿಕ ಒತ್ತಡವನ್ನು ನಿಭಾಯಿಸುವ ವಿಧಾನಗಳು ಮತ್ತು ವಿವಿಧ ಧ್ಯಾನ ವಿಧಾನಗಳು ಹಾಗೂ ದೃಗ್ಗೋಚರ ವಿಧಾನಗಳು ಆತಂಕ ವ್ಯತಿಕ್ರಮದಿಂದ ಪೀಡಿತರಾದವರು ಶಾಂತಗೊಳ್ಳಲು ಅನುವಾಗುತ್ತವೆ ಹಾಗೂ ಔಷಧೀಯ ಅಂಶಗಳು ಹೆಚ್ಚು ಪರಿಣಾಮಕಾರಿಯಾಗಲು ಸಹಾಯಕವಾಗುತ್ತವೆ. ಆತಂಕದ ತೊಂದರೆಗಳಿಂದ ಹೊರಬರಲು ಇತರರ ಸೇವೆಯಲ್ಲಿ ತೊಡಗಿಕೊಂಡು ಮನವನ್ನು ಬೇರೆಡೆಗೆ ಬದಲಾಯಿಸಿಕೊಳ್ಳುವುದೂ ಒಂದು ವಿಧ. ಶ್ವಾಸೋಚ್ಛ್ವಾಸದ ವ್ಯಾಯಾಮಗಳು ಸಹ ಮನವನ್ನು ಶಾಂತಗೊಳಿಸುತ್ತವೆ ಎಂಬುದಕ್ಕೆ ಪ್ರಾಥಮಿಕ ಕುರುಹುಗಳು ದೊರೆತಿವೆ. ಕೆಫೀನ್, ಕೆಲವು ಕಾನೂನುಬಾಹಿರ ಮಾದಕವಸ್ತುಗಳು ಹಾಗೂ ಮುಕ್ತವಾಗಿ ಕಾನೂನುಬದ್ಧವಾಗಿ ದೊರೆಯುವ ಕೆಲವು ಔಷಧಿಗಳು ಸಹ ಈ ಲಕ್ಷಣಗಳು ಉಲ್ಪಣಿಸಲು ಕಾರಣವಾಗುವುದರಿಂದ ಅವುಗಳನ್ನು ವರ್ಜಿಸುವುದು ಅತ್ಯಗತ್ಯ.
ಹೆಸರಾಂತ ಅಗೋರೋಫೋಬಿಯಾ ಪೀಡಿತರು
*ಬೋಲ್ಸ್ಲಾ ಪ್ರುಸ್ (೧೮೪೭–೧೯೧೨), ಪೋಲ್ಯಾಂಡ್ ನ ಪತ್ರಕತ೵ ಮತ್ತು ಕಾದಂಬರಿಕಾರ. *ಹೊವಾರ್ಡ್ ಹ್ಯೂಸ್ (೧೯೦೫–೧೯೭೬), ಅಮೆರಿಕದ ವಿಮಾನಚಾಲಕ, ಕೈಗಾರಿಕೋದ್ಯಮಿ, ಚಲನಚಿತ್ರ ತಯಾರಕ ಮತ್ತು ಸಮಾಜಸೇವಕ. *ಹೆಚ್.ಎಲ್. ಗೋಲ್ಡ್ (೧೯೧೪–೧೯೯೬), ವೈಜ್ಞಾನಿಕ ಕಾಲ್ಪನಿಕ ಕಥಾ ಸಂಪಾದಕ; ಯುದ್ಧಕಾಲದಲ್ಲಿ ಅನುಭವಿಸಿದ ಮಾನಸಿಕ ಕ್ಷೋಭೆಯ ಪರಿಣಾಮವಾಗಿ, ಅವರ ಅಗೋರಾಫೋಬಿಯಾವು ಎಂತಹ ತೀವ್ರಮಟ್ಟವನ್ನು ತಲುಪಿತೆಂದರೆ ಅವರು ತಮ್ಮ ನಿವಾಸದಿಂದ ಎರಡು ದಶಕಗಳಷ್ಟು ಕಾಲದವರೆಗೆ ಹೊರಬರಲಾಗಲಿಲ್ಲ. ತಮ್ಮ ಜೀವನದ ಕೊನೆಯ ದಿನಗಳಲ್ಲಿ ಅವರು ಈ ಪರಿಸ್ಥಿತಿಯ ಮೇಲೆ ಕೊಂಚ ಹತೋಟಿ ಸಾಧಿಸಲು ಸಾಧ್ಯವಾಯಿತು. *ವುಡಿ ಅಲೆನ್ (೧೯೩೫-), ಅಮೆರಿಕದ ನಟ, ನಿರ್ದೇಶಕ, ಸಂಗೀತಗಾರ. *ಬ್ರಿಯಾನ್ ವಿಲ್ಸನ್ (೧೯೪೨-), ಅಮೆರಿಕದ ಹಾಡುಗಾರ ಮತ್ತು ಗೀತರಚನಕಾರ; ಬೀಚ್ ಬಾಯ್ಸ್ ನ ಪ್ರಮುಖ ಗೀತರಚನಕಾರ. ಇವರು ಮೊದಲು ಏಕಾಕಿಯಾಗಿದ್ದರು ಹಾಗೂ ಅಗೋರಾಫೋಬಿಯಾದ ರೋಗಿಯಾಗಿದ್ದರು thumbnail ಮತ್ತು ಸ್ಕಿಫೋಪ್ರೇನಿಯಾದಿಂದಲೂ ಹಲವಾರು ಬಾರಿ ನರಳಿದ್ದರು. *ಪಾಲಾ ಡೀನ್ (೧೯೪೭-), ಅಮೆರಿಕದ ಅಡಿಗೆಭಟ್ಟ. *ಒಲಿವಿಯಾ ಹಸಿ (೧೯೫೧-), ಆಂಗ್ಲೋ-ಅರ್ಜೈಂಟೈನ್ ನಟಿ. *ಕಿಮ್ ಬ್ಯಾಸಿಂಗರ್ (೧೯೫೩-), ಅಮೆರಿಕದ ನಟಿ. *ಡ್ಯಾರಿಲ್ ಹನ್ನಾ (೧೯೬೦-), ಅಮೆರಿಕದ ನಟಿ. *ಪೀಟರ್ ರಾಬಿನ್ಸನ್ (೧೯೬೨-), ಮೆರಿಲಿನ್ ಎಂದೇ ಪ್ರಸಿದ್ಧರಾದ ಬ್ರಿಟಿಷ್ ಸಂಗೀತಗಾರ. ==ಇವನ್ನೂ ವೀಕ್ಷಿಸಿ==* ಮಾನಸಿಕ ಅಸ್ವಸ್ಥತೆ#ಅಗೋರಾಫೋಬಿಯಾ ಬಿಂಬಿಸುವ ಚಲನಚಿತ್ರಗಳ ಪಟ್ಟಿ* ಅಗೈರೋಫೋಬಿಯಾ, ರಸ್ತೆಗಳನ್ನು ದಾಟುವುದಕ್ಕೆ ಪಡುವ ಭೀತಿ* ಎನೋಕ್ಲೋಫೋಬಿಯಾ, ಗುಂಪನ್ನು ಕಂಡರೆ ಭೀತಿ* ಸಾಧಾರಣವಾದ ಆತಂಕ ವ್ಯತಿಕ್ರಮ* ಹಿಕಿಕೋಮೋರಿ* ಭ್ರಾಮಕ ನಿರ್ಬಂಧಕ ವ್ಯತಿಕ್ರಮ, ಇದರಲ್ಲಿ ವಿವಿಧ ನಿರ್ದಿಷ್ಟ ಭಯಗಳು ಸೇರಿದ್ದು ಅವುಗಳ ಕಾರಣದಿಂದ ವ್ಯಕ್ತಿಯು ಮನೆಯಲ್ಲೇ ಇರುವಂತಹ ಪರಿಸ್ಥಿತಿ ಉದ್ಭವವಾಗುತ್ತದೆ.* ಕ್ಷೋಭೋತ್ತರ ಒತ್ತಡ ವ್ಯತಿಕ್ರಮ* ಸಾಮಾಜಿಕ ಆತಂಕ* ಸಾಮಾಜಿಕ ಭೀತಿ* ಝೀನೋಫೋಬಿಯಾ, ಅಪರಿಚಿತರನ್ನು ಕಂಡರೆ ಭೀತಿ
ಸೂಚಿತ ಕೊಂಡಿಗಳು
ವರ್ಗ:ಫೋಬಿಯಾ(ಭೀತಿ)ಗಳು ವರ್ಗ:ನರಸಂಬಂಧಿತ, ಒತ್ತಡ-ಸಂಬಂಧಿತ ಮತ್ತು ಸೋಮಾಟೋಫರ್ಮ್ ವ್ಯತಿಕ್ರಮಗಳು
ಶ್ರೀ ಚೆನ್ನಕೇಶವ ದೇವಸ್ಥಾನ
ಇತಿಹಾಸ
ಶ್ರೀ ಚನ್ನಕೇಶವ ದೇವಾಲಯವು ಕರ್ನಾಟಕದ ಸೋಮನಾಥಪುರ ಗ್ರಾಮದಲ್ಲಿ ಇದೆ. ಇದು ಕನ್ನಡದ ಮೇರು ದೊರೆಗಳಾದ ಹೊಯ್ಸಳರ ಕಾಲದ ಶಿಲ್ಪಕಲೆಯ ಬೀಡಾಗಿದೆ.೧೨೬೮ರಲ್ಲಿ ಹೊಯ್ಸಳ ದೊರೆ ಮೂರನೇ ನರಸಿಂಹ ಅವರಿಂದ ಕಟ್ಟಲ್ಪಟ್ಟಿತು. ಅದು ದಕ್ಷಿಣ ಭಾರತದಲ್ಲಿ ಹೊಯ್ಸಳ ಸಾಮ್ರಾಜ್ಯ ವಿಜ್ರಂಭಣೆಯಿಂದ ನಡೆಯುತ್ತಿದ್ದ ಸಮಯವಾಗಿತ್ತು.
ನಾನಿ ಪಾಲ್ಖಿವಾಲಾ
ನಾನಾ ಭಾಯ್|,ನಾನಿ ಪಾಲ್ಖಿವಾಲ, 'ಟಾಟಾ ಸಂಸ್ಥೆ'ಯಲ್ಲಿ ಪ್ರಮುಖ ಹುದ್ದೆಗಳಲ್ಲಿದ್ದ ಒಬ್ಬ ಸಮರ್ಥ ಜ್ಯೂರಿ, ಮತ್ತು ಕಾನೂನು ಸಲಹೆಗಾರರಾಗಿ, ಮುಂಬೈನ ಹಲವು ಪ್ರತಿಷ್ಠಿತ ಸಂಸ್ಥೆಗಳಿಗೆ ಕಾನೂನಿನ ನೆರವು ನೀಡುತ್ತಿದ್ದರು. ಅವರೊಬ್ಬ ಅತ್ಯಂತ ಪ್ರಭಾವೀ ಮಾತುಗಾರರಾಗಿದ್ದರು. ಅವರು ಹುಟ್ಟಿ-ಬೆಳೆಸಿದ, ಫೋರಂ ಆಫ್ ಪ್ರಿ ಎಂಟರ್ ಪ್ರೈಸೆಸ್' ಸಂಸ್ಥೆಯ ವತಿಯಿಂದ, ಪ್ರಿತಿವರ್ಷವೂ 'ಲೋಕ ಸಭೆ'ಯಲ್ಲಿ 'ಬಡ್ಜೆಟ್' ಮಂಡಿಸಿದ ಮಾರನೆಯದಿನದಂದು ಮುಂಬೈನ ಬ್ರೊಬೋರ್ನ್ ಸ್ಟೇಡಿಯಂ ನ ವೇದಿಕೆಯಲ್ಲಿ ತಮ್ಮ ಬಡ್ಜೆಟ್ ವಿಶ್ಲೇಷಣೆ ಯನ್ನು ಮಂಡಿಸುತ್ತಿದ್ದರು. ಅದನ್ನು ಕೇಳಲು 'ಬೊಂಬಾಯಿನ ಪ್ರತಿಷ್ಠಿತ ನಾಗರಿಕರು', 'ಯೋಜನಾ ಅಧಿಕಾರಿಗಳು' ಮತ್ತು 'ಉದ್ಯೋಗ-ಪತಿ'ಗಳು ಸ್ಟೇಡಿಯಂ ಹೊರಗೆ ಕಿಕ್ಕಿರಿದು ನೆರೆಯುತ್ತಿದ್ದರು.
ನಾನಿ ಪಾಲ್ಖಿವಾಲ ಟ್ರಸ್ಟ್ ಸ್ಥಾಪನೆ
ಟ್ಯಾಕ್ಸೇಶನ್ ಲಾ ಮತ್ತು ಭಾರತದ ಸಂವಿಧಾನದ ಬಗ್ಗೆ ತಿಳಿದ್ದಿದ್ದ ಪಾಲ್ಕಿವಾಲರ ಆದರ್ಶ ಹಾಗೂ ಅವರ ಕಾರ್ಯಗಳನ್ನು ಮುಂದುವರೆಸಲು ಸ್ಮರಣಾರ್ಥವಾಗಿ ೨೦೦೪ ರಲ್ಲಿ ಸ್ಥಾಪನೆಯಾಯಿತು. ಟ್ರಸ್ಟಿಗಳ ವಿವರ ಹೀಗಿದೆ :
ಭಾರತೀಯ ಸಂಸ್ಕೃತಿಯ ಆಳವಾದ ಅರಿವು
'ಪಾರ್ಸಿ ಮತಸ್ತರಾದ 'ನಾನಿ ಪಾಲ್ಖಿವಾಲಾ,' ರಿಗೆ 'ಭಾರತೀಯ ಮಹಾಕಾವ್ಯಗಳು', 'ಸಂಗೀತ', 'ನೃತ್ಯ'ಗಳ ಬಗ್ಗೆ ಅಪಾರ ಆಸಕ್ತಿ, ಹಾಗೂ ಆಳವಾದ ಜ್ಞಾನವಿತ್ತು. ಶಂಕರ ಭಗವದ್ಪಾದ ರ ಅದ್ವೈತ ಸಿದ್ಧಾಂತ ದ ಬಗ್ಗೆ 'ಮುಂಬೈನ ಭಾರತೀಯ ವಿದ್ಯಾಭವನ,' ಮುಂಬೈನ ಮಾಟುಂಗಾ ಉಪನಗರದಲ್ಲಿರುವ ರಾಮಮಂದಿರದ ವಾರ್ಷಿಕ ಉತ್ಸವ' ಗಳಲ್ಲಿ ಹಾಗೂ ಹಲವೆಡೆಗಳಲ್ಲಿ ಅತ್ಯಂತ ವಿದ್ವತ್ಪೂರ್ಣ ವಿವರಣೆಗಳೊಂದಿಗೆ ಉಪನ್ಯಾಸಗಳನ್ನು ಮಂಡಿಸಿ, ಎಲ್ಲರ ಮನಸ್ಸನ್ನು ಸೆಳೆದಿದ್ದರು.
ನಿಧನ
೮೨ ವರ್ಷ ವಯಸ್ಸಿನ ನಾನಿ ಪಾಲ್ಖಿವಾಲರು, ತೀವ್ರಕಾಯಿಲೆಯಿಂದ ಬಳಲುತ್ತಿದ್ದು ಡಿಸೆಂಬರ್,೭,೨೦೦೨ ರಂದು ಮುಂಬಯಿನ ಜಸ್ಲೋಕ್ ಆಸ್ಪತ್ರೆಯಲ್ಲಿ ಚಿಕಿತ್ಸೆ ಪಡೆಯುತ್ತಿದ್ದರು. ಆದರೆ ಗುಣಮುಖರಾಗದೆ, ಬುಧವಾರ, ಡಿಸೆಂಬರ್, ೧೧, ೨೦೦೨ ರಲ್ಲಿ ಕೊನೆಯುಸಿರೆಳೆದರು. ತಮ್ಮ ಮರಣದ ತರುವಾಯ ತಮ್ಮ ಇಡೀ ದೇಹವನ್ನು ಆಸ್ಪತ್ರೆಗೆ ದಾನಮಾಡುವ ಬಗ್ಗೆ ತಮ್ಮ ಮರಣೋತ್ತರ ಉಯಿಲಿನ ತತ್ಯ :
ಉಲ್ಲೇಖಗಳು
<References />
ಬಾಹ್ಯ ಸಂಪರ್ಕಗಳು
ವರ್ಗ:ಪ್ರಮುಖ ಪಾರ್ಸಿಗಳು ವರ್ಗ: ಜ್ಯೂರಿ ವರ್ಗ:ಪದ್ಮವಿಭೂಷಣ ಪ್ರಶಸ್ತಿ ಪುರಸ್ಕೃತರು ವರ್ಗ:ರಾಯಭಾರಿಗಳು
ಚಂದ್ರಗುತ್ತಿ
ಚಂದ್ರಗುತ್ತಿಯು ರೇಣುಕಾಂಬಾ ದೇವಾಲಯ ಮತ್ತು ಬೆಟ್ಟದಮೇಲಿರುವ ಪುರಾತನವಾದ ಕೋಟೆಗೆ ಪ್ರಸಿದ್ದವಾಗಿದೆ. ಇಲ್ಲಿ ಪುರಾಣ ಪ್ರಸಿದ್ಧವಾದ ಪರುಶುರಾಮನ ತಾಯಿಯಾದ ರೇಣುಕಾಂಬೆ ದೇವಾಲಯವಿದೆ. ಎದುರಿಗೆ ಪರಶುರಾಮ ಮತ್ತು ಏಳು ಹೆಡೆ ನಾಗೇಂದ್ರನ ದೇವಾಲಯವು ಇದೆ. ಇಲ್ಲಿ ಎತ್ತರವಾದ ಗುಡ್ಡವಿರುವುದರಿಂದ ಕದಂಬರ ಕಾಲದಲ್ಲಿ ಕೋಟೆ ನಿರ್ಮಾಣಮಾಡಿ ಯುದ್ಧಕಾಲದಲ್ಲಿ ಬಳಸುತ್ತಿದ್ದರು. ಇಲ್ಲಿಂದ ಬನವಾಸಿಗೆ ಸುರಂಗಮಾರ್ಗವಿತ್ತೆಂಬ ಪ್ರತೀತಿ ಇದೆ.
ದೇವಾಲಯದ ಬೆಟ್ಟ ಎತ್ತರವಾಗಿದ್ದು ಚಾರಣಪ್ರಿಯರೂ ಕೂಡ ಭೇಟಿ ನೀಡಬಹುದಾದ ಸ್ಥಳ. ಬೆಟ್ಟ ಹತ್ತಲು ಕಾಲು ದಾರಿಯಿದ್ದು ದುರ್ಗಮವಾಗಿರುವುದರಿಂದ ಉತ್ತಮ ಚಾರಣದ ಅನುಭವ ನೀಡುತ್ತದೆ. ಬೆಟ್ಟದ ಮೇಲೆ ಬಂಡೆಗಳಿಂದಾದ ಹೆಜ್ಜೆಯ ಆಕಾರದ ಕೊಳವೊಂದಿದ್ದು ಇದು ಭೀಮನ ಹೆಜ್ಜೆಯಿಂದಾಗಿದ್ದೆಂಬ ಪ್ರತೀತಿಯಿದೆ. ಇಲ್ಲಿಯೇ ಮದ್ದು ಗುಂಡುಗಳನ್ನು ಶೇಖರಿಸಿಡಲು ಬಳಸುತ್ತಿದ್ದ ಮನೆಯೂ ಕೂಡ ಇದೆ. ಇದಲ್ಲದೆ ಹತ್ತುವಾಗ ದಾರಿಯಲ್ಲಿ ಕೋಟೆಗಳು, ಯುದ್ದದಲ್ಲಿ ಬಳಸುತ್ತಿದ್ದ ಫಿರಂಗಿಗಳನ್ನೂ ನೋಡಬಹುದು.
ಇಲ್ಲಿ ಅಮವಾಸ್ಯೆ ಮತ್ತು ನವರಾತ್ರಿಗಳಲ್ಲಿ ಹೆಚ್ಚಾಗಿ ಜನಜಂಗುಳಿ ಕಂಡುಬರುತ್ತದೆ. ಸಾಮಾನ್ಯವಾಗಿ ಉತ್ತರ ಕರ್ನಾಟಕದಿಂದ ಬರುವ ಭಕ್ತಾದಿಗಳು ಅಧಿಕ.
ವರ್ಗ:ಸೊರಬ ತಾಲೂಕು ವರ್ಗ:ಶಿವಮೊಗ್ಗ ಜಿಲ್ಲೆ ವರ್ಗ:ಸೊರಬ ತಾಲೂಕಿನ ಪ್ರವಾಸಿ ತಾಣಗಳು
ಸೊರಬ
ಸೊರಬವು ಶಿವಮೊಗ್ಗ ಜಿಲ್ಲೆಯ ಮಲೆನಾಡಿನ ಸೆರಗಿನಲ್ಲಿರುವ ಒಂದು ತಾಲೂಕು. ದಂಡಾವತಿ ನದಿ ತೀರದಲ್ಲಿರುವ ಇದು ಸಮುದ್ರಮಟ್ಟದಿಂದ ಅಂದಾಜು ೫೮೦ ಮೀಟರ್ ಎತ್ತರದಲ್ಲಿದೆ. ಶಿವಮೊಗ್ಗ ಜಿಲ್ಲಾಕೇಂದ್ರದಿಂದ ೮೫ ಕಿಮೀ ದೂರದಲ್ಲಿದೆ.
ಇತಿವೃತ್ತ
ಸೊರಬದ ಮೂಲ ಹೆಸರು ಸುರಭಿಪುರ, ಇಲ್ಲಿ ಒಂದು ಸುರಭಿ (ಆಕಳು) ರಂಗನಾಥದೇವರಿಗೆ ಹಾಲಿನ ಅಭಿಷೇಕ ಮಾಡುತ್ತಿತ್ತೆಂಬ ಪ್ರತೀತಿ ಇದೆ. ಅಲ್ಲಿ ಈಗಿನ ದೇವಸ್ಥಾನವನ್ನು ಹಳೆಸೊರಬದ ಒಬ್ಬ ಗೌಡರು ಕಟ್ಟಿಸಿದರು ಎಂಬುವುದರ ಬಗ್ಗೆ ದಂಡಾವತಿ ನದಿತೀರದಲ್ಲಿ ಶಿಲಾಶಾಸನವಿದೆ. ಸೊರಬವು ಶ್ರೀಗಂಧದ ಕರಕುಶಲ ಕಲೆಗೆ ಪ್ರಸಿದ್ದವಾಗಿದೆ.
ಭೌಗೋಳಿಕ ಲಕ್ಷಣಗಳು
ಸೊರಾಬಾವು 14.38 ° N 75.1 ° E ನಲ್ಲಿ ಇದೆ. ಇದು ಸಮುದ್ರ ಮಟ್ಟದಿಂದ ಸರಾಸರಿ 580 ಮೀಟರ್ (1902 ಅಡಿ)ಎತ್ತರದಲ್ಲಿದೆ. ಸೊರಾಬ ಪೂರ್ವಕ್ಕೆ ಶಿಕಾರಿಪುರ ತಾಲೂಕು, ದಕ್ಷಿಣಕ್ಕೆ ಸಾಗರ ತಾಲೂಕು, ಪಶ್ಚಿಮಕ್ಕೆ ಸಿದ್ಧಾಪುರ ತಾಲೂಕು, ಪೂರ್ವಕ್ಕೆ ಹಿರೇಕೆರೂರು ತಾಲೂಕುಗಳಿಂದ ಸುತ್ತುವರೆಯಲ್ಪಟಿದೆ.
ಹವಾಮಾನ
ಇಲ್ಲಿನ ಹವಾಮಾನ ಉಷ್ಣವಲಯವಾಗಿದೆ.ಇಲ್ಲಿ ಹವಾಮಾನವನ್ನು ಕೊಪ್ಪನ್-ಗೈಜರ್ ವ್ಯವಸ್ಥೆಯ ಮೂಲಕ ಎವ್ ಎಂದು ವರ್ಗೀಕರಿಸಲಾಗಿದೆ. ಸೊರಬದಲ್ಲಿ ಸರಾಸರಿ ತಾಪಮಾನವು 24.6 °C ಆಗಿದೆ. ಇಲ್ಲಿ ವಾರ್ಷಿಕ ಸರಾಸರಿ 1583 ಮಿಮೀ ಮಳೆ ಸುರಿಯುತ್ತದೆ.
ಜನಸಂಖ್ಯೆ
೨೦೦೧ರ ಜನಗಣತಿಯಂತೆ ಇಲ್ಲಿ೨,೦೦,೮೦೯ ಜನಸಂಖ್ಯೆ ನಮೂದಾಗಿದ್ದು, ಜನಸಂಖ್ಯೆಯ 11% ರಷ್ಟು 6 ವರ್ಷಕ್ಕಿಂತ ಕಡಿಮೆ ವಯಸ್ಸಿನವರು. ೫೧:೪೯ ಅನುಪಾತದಲ್ಲಿ ಪುರುಷರು ಮತ್ತು ಮಹಿಳೆಯರು ಇರುತ್ತಾರೆ. ಸೊರಬ ಸರಾಸರಿ 78.67% ಸಾಕ್ಷರತಾ ಪ್ರಮಾಣವನ್ನು ಹೊಂದಿದೆ, ಇದು ರಾಷ್ಟ್ರೀಯ ಸರಾಸರಿಕ್ಕಿಂತ ಹೆಚ್ಚಾಗಿದೆ (ಪುರುಷ ಸಾಕ್ಷರತೆ 85.63% ಮತ್ತು ಮಹಿಳೆಯರ ಸಾಕ್ಷರತೆ 71.62%). ಇಲ್ಲಿಯ ಜನರ ಮುಖ್ಯ ಜೀವನಾಧಾರ ಕೃಷಿ. ಸಾಮಾನ್ಯವಾಗಿ ಕೃಷಿಕರೇ ಪ್ರಧಾನವಾಗಿರುವ ಹಳ್ಳಿಗಳೇ ಹೆಚ್ಚು. ಭತ್ತ ಪ್ರಮುಖ ಬೆಳೆ ಇದಲ್ಲದೆ ಅಡಿಕೆ, ಶುಂಠಿ, ಜೋಳ, ಬಾಳೆ ಕೂಡ ಬೆಳೆಯಲಾಗುತ್ತದೆ.
ಶಿಕ್ಷಣ ವ್ಯವಸ್ಥೆ
ಇಲ್ಲಿ ಪ್ರಾಥಮಿಕ ಮತ್ತು ಪ್ರೌಢ ಹಂತದಲ್ಲಿ ಸರ್ಕಾರಿ ಮತ್ತು ಅನೇಕ ಖಾಸಗಿ ಶಾಲೆಗಳಿದ್ದು ಉತ್ತಮ ಶಿಕ್ಷಣ ನೀಡುತ್ತಿವೆ. ಕಾಲೇಜು ಹಂತದಲ್ಲಿ ಒಂದು ಸರ್ಕಾರಿ ಪದವಿ ಪೂರ್ವ ಕಾಲೇಜು, ಒಂದು ತಾಂತ್ರಿಕ ವಿದ್ಯಾಲಯ(ಪಾಲಿಟೆಕ್ನಿಕ್), ಮತ್ತು ಸರ್ಕಾರಿ ಪದವಿ ಕಾಲೇಜು ಕೂಡ ಇದೆ.
ಉಲ್ಲೇಖಗಳು
<References />
ಅಂತರ್ಜಾಲ ಸೇವಾ ಸಂಸ್ಥೆಗಳು
ಜನಸಾಮಾನ್ಯರಿಗೆ ಮತ್ತು ಉದ್ಯಮ/ವ್ಯವಹಾರ ಬಳಕೆಗೆ ಸೂಕ್ತವಾದ ವಿವಿಧ ಅಂರ್ತಜಾಲ ಸೇವೆಗಳನ್ನು ನೀಡುವುದು, ಅಂತರಜಾಲ ಸೇವಾ ಸಂಸ್ಥೆಗಳ ಪ್ರಮುಖ ಉದ್ದೇಶವಾಗಿದೆ. ಭಾರತ ಸರ್ಕಾರವು ೧೯೯೬-೯೮ರಲ್ಲಿ ಭಾರತದಲ್ಲಿ ಖಾಸಗಿ ಸಂಸ್ಥೆಗಳು ಇ-ಅಂಚೆ ಸೇವೆಯನ್ನು ನೀಡಲು ಅನುಮತಿ ನೀಡಿತು. ಹೀಗೆ ಅನುಮತಿ ಪಡೆದ ಮೊದಲ ಸಂಸ್ಥೆಗಳಲ್ಲಿ ಬೆಂಗಳೂರಿನ ಮಣಿಪಾಲ್ ಕಂಟ್ರೋಲ್ ಡಾಟಾ ಸಂಸ್ಥೆಯಿರುವುದು ಕರ್ನಾಟಕಕ್ಕೆ ಹೆಮ್ಮೆಯ ವಿಷಯವಾಗಿದೆ. ನಂತರದ ದಿನಗಳಲ್ಲಿ ಆಸಕ್ತ ಖಾಸಗಿ ಸಂಸ್ಥೆಗಳು ಅಂತರಜಾಲ ಸೇವೆಗಳನ್ನು ನೀಡುವ ಅನುಮತಿ ನೀಡಲಾಯಿತು. ದೇಶಾದಂತ್ಯ ಅಂತರಜಾಲ ಸೇವೆಗಳನ್ನು ನೀಡುವ ಅನುಮತಿ ಪಡೆದಿರುವ ಖಾಸಗಿ ಸಂಸ್ಥೆಗಳನ್ನು "A" ದರ್ಜೆಯ ಅಂರ್ತಜಾಲ ಸೇವಾ ಸಂಸ್ಥೆಯಂದು ಕರೆಯಲಾಗುತ್ತದೆ. ರಾಜ್ಯ ಅಥವಾ ವಲಯ ಮಟ್ಟದಲ್ಲಿ ಅಂರ್ತಜಾಲ ಸೇವೆ ನೀಡುವ ಖಾಸಗಿ ಸಂಸ್ಥೆಗಳನ್ನು "B" ದರ್ಜೆಯ ಅಂರ್ತಜಾಲ ಸೇವಾ ಸಂಸ್ಥಯಂದು ಕರೆಯಲಾಗುತ್ತದೆ. ಕೆಲವು ನಗರಗಳಿಗೆ ಸೀಮಿತವಾದ ಅಂರ್ತಜಾಲ ಸೇವೆ ನೀಡುವ ಸಂಸ್ಥಗಳನ್ನು "C" ದರ್ಜೆಯ ಅಂರ್ತಜಾಲ ಸೇವಾ ಸಂಸ್ಥಯಂದು ಕರೆಯಲಾಗುತ್ತದೆ.
ಸೇವಾ ಸಂಸ್ಥೆಗಳು
ಕರಾವಳಿ
thumb|right|300px|Coastal landforms. The feature shown here as a bay would, in certain (mainly southern) parts of Britain, be called a cove. That between the cuspate foreland and the tombolo is a British bay. ಕರಾವಳಿ ಎಂದರೆ ಸಮುದ್ರಕ್ಕೆ ತಾಗಿಕೊಂಡಿರುವ ಭೂ ಪ್ರದೇಶ.
ವರ್ಗ:ಭೂಗೋಳ
ಮ್ಯಾಂಚೆಸ್ಟರ್‌ ಯುನೈಟೆಡ್‌ F.C.
ಮ್ಯಾಂಚೆಸ್ಟರ್‌ ಯುನೈಟೆಡ್‌ ಫುಟ್‌ಬಾಲ್‌ ಕ್ಲಬ್‌ ಇಂಗ್ಲೀಷ್‌ ಫುಟ್‌ಬಾಲ್‌ ಕ್ಲಬ್‌ ಆಗಿದೆ. ಇದರ ಮೂಲವು ಗ್ರೇಟರ್‌ ಮ್ಯಾಂಚೆಸ್ಟರ್‌ನ ಟ್ರ್ಯಾಫೋರ್ಡ್‌ನಲ್ಲಿನ ಓಲ್ಡ್‌ ಟ್ರ್ಯಾಫೋರ್ಡ್‌ನಲ್ಲಿದೆ ಮತ್ತು ಇದು ವಿಶ್ವದ ಜನಪ್ರಿಯ ಫುಟ್‌ಬಾಲ್‌ ಕ್ಲಬ್‌ಗಳಲ್ಲಿ ಒಂದಾಗಿದೆ. ಈ ಕ್ಲಬ್ ೧೯೯೨ರಲ್ಲಿ ಸ್ಥಾಪಿತವಾದ ‌ಪ್ರೀಮಿಯರ್‌ ಲೀಗ್‌ನ ಸ್ಥಾಪಕ ಸದಸ್ಯವಾಗಿರುವುದರೊಂದಿಗೆ ೧೯೭೪–೭೫ರ ನಡುವಿನ ಕ್ರೀಡಾಋತುವನ್ನು ಹೊರತುಪಡಿಸಿ, ೧೯೩೮ರಿಂದ ಇಂಗ್ಲೀಷ್‌ ಫುಟ್‌ಬಾಲ್‌ನ ಅಗ್ರಶ್ರೇಣಿಯಲ್ಲಿ ಆಡಿತ್ತು. 1964–65 ರಿಂದ ಆರು ಕ್ರೀಡಾಋತುಗಳಲ್ಲಿ ಕ್ಲಬ್‌ನ ಸರಾಸರಿ ಹಾಜರಾತಿಗಳು ಇತರ ಎಲ್ಲಾ ಇಂಗ್ಲೀಷ್‌ ಫುಟ್‌ಬಾಲ್‌ ತಂಡಗಳಿಗಿಂತ ಹೆಚ್ಚಾಗಿತ್ತು.
2008–09ರ ಪ್ರೀಮಿಯರ್‌ ಲೀಗ್‌ ಮತ್ತು 2008ರ FIFA ಕ್ಲಬ್‌ ವಿಶ್ವ ಕಪ್‌ನ್ನು ಗೆದ್ದು, ಇಂಗ್ಲೀಷ್‌ ವಿಜೇತ ತಂಡ ಮತ್ತು ಕ್ಲಬ್‌ ವಿಶ್ವ ಕಪ್‌ ವಿಜೇತರಾಗಿ ಮ್ಯಾಂಚೆಸ್ಟರ್‌ ಯುನೈಟೆಡ್‌ ಫುಟ್‌ಬಾಲ್‌ ಜಗತ್ತನ್ನು ಆಳಿತು. ಇದು ಇಂಗ್ಲೀಷ್‌ ಫುಟ್‌ಬಾಲ್‌ನ ಇತಿಹಾಸದಲ್ಲಿ ಅತ್ಯಂತ ಯಶಸ್ವಿ ಫುಟ್‌ಬಾಲ್‌ ಕ್ಲಬ್‌ ಆಗಿತ್ತು ಮತ್ತು ೧೯೮೬ರ ನವೆಂಬರ್‌ನಲ್ಲಿ ಅಲೆಕ್ಸ್‌ ಫರ್ಗ್ಯೂಸನ್‌ ವ್ಯವಸ್ಥಾಪಕರಾಗುವವರೆಗೆ ತಂಡವು ೨೨ ಪ್ರಮುಖ ಪ್ರಶಸ್ತಿಗಳನ್ನು ಗೆದ್ದಿತ್ತು. ೧೯೬೮ರಲ್ಲಿ ಮ್ಯಾಂಚೆಸ್ಟರ್‌ ಯುನೈಟೆಡ್‌ ತಂಡವು ಬೆನ್ಫಿಕಾವನ್ನು ೪–೧ ಅಂತರದಿಂದ ಸೋಲಿಸುವುದರಿಂದ ಯುರೋಪಿಯನ್‌ ಕಪ್‌ನ್ನು ಗೆದ್ದ ಮೊದಲು ಇಂಗ್ಲೀಷ್‌ ಕ್ಲಬ್‌ ಆಯಿತು. ೧೯೯೯ರಲ್ಲಿ ಟ್ರಿಬಲ್‌ನ ಒಂದು ಭಾಗದಂತೆ ಎರಡನೆಯ ಯುರೋಪಿಯನ್‌ ಕಪ್‌ನ್ನು ತಂಡ ಗೆದ್ದರು. ನಂತರ ೨೦೦೮ರಲ್ಲಿ ಮೂರನೆಯ ಯುರೋಪಿಯನ್‌ ಕಪ್‌ನ್ನು ತಂಡ ಗೆದ್ದರು. ಈ ಕ್ಲಬ್‌ ೧೮ ಪ್ರಶಸ್ತಿಗಳನ್ನು ಗೆಲ್ಲುವುದರೊಂದಿಗೆ ಅತ್ಯಂತ ಹೆಚ್ಚು ಇಂಗ್ಲೀಷ್‌ ಲೀಗ್‌ ಪ್ರಶಸ್ತಿಗಳನ್ನು ಗಳಿಸಿದ ಮತ್ತು ೧೧ ನೆಯ ಕಪ್‌ ಗೆಲ್ಲುವುದರೊಂದಿಗೆ ಅತಿ ಹೆಚ್ಚು FA ಕಪ್‌ ಗೆದ್ದ ದಾಖಲೆಯ ಮೂಲಕ ಜಂಟಿ ದಾಖಲೆಗಳನ್ನು ಹೊಂದಿದೆ.
೧೯೯೦ರ ಕೊನೆಯವರೆಗೂ ಈ ಕ್ಲಬ್‌ ತನ್ನ ಅತಿ ಹೆಚ್ಚು ಆದಾಯದಿಂದ ಇತರೆಲ್ಲಾ ಫುಟ್‌ಬಾಲ್‌ ಕ್ಲಬ್‌ಗಳಿಗಿಂತ ಅತ್ಯಂತ ಶ್ರೀಮಂತ ಫುಟ್‌ಬಾಲ್‌ ಕ್ಲಬ್‌ ಆಗಿತ್ತು. ಪ್ರಸ್ತುತವಾಗಿ ಈ ಕ್ಲಬ್‌ ಏಪ್ರಿಲ್‌ ೨೦೦೯ ರ ಅಂಕಿಅಂಶದ ಪ್ರಕಾರ ಸುಮಾರು £೧.೧೩೬ ಶತಕೋಟಿ (€೧.೩೧೯ ಶತಕೋಟಿ / $೧.೮೭೦ ಶತಕೋಟಿ) ಮೌಲ್ಯದ ಆಸ್ತಿಯೊಂದಿಗೆ ಜಗತ್ತಿನ ಅತಿ ಶ್ರೀಮಂತ ಮತ್ತು ಮೌಲ್ಯಯುತ ಕ್ಲಬ್‌ ಆಗಿದೆ. ಮ್ಯಾಂಚೆಸ್ಟರ್‌ ಯುನೈಟೆಡ್‌ ಯುರೋಪ್‌ನ ಪ್ರಮುಖ ಫುಟ್‌ಬಾಲ್‌ ಕ್ಲಬ್‌ ಗಳ ಸಮೂಹವಾಗಿದ್ದ ಪ್ರಸ್ತುತ ಅಸ್ತಿತ್ವದಲ್ಲಿಲ್ಲದ G-14ರನ್ನು ಸ್ಥಾಪಿಸಿತ್ತಲ್ಲದೆ, ಪ್ರಸ್ತುತ ಅದರ ಮುಂದುವರೆದ ರೂಪವಾದ ಯುರೋಪಿಯನ್‌ ಕ್ಲಬ್‌ ಅಸೋಸಿಯೇಷನ್‌ ಅನ್ನೂ ಸಹಾ ಸ್ಥಾಪನೆ ಮಾಡಿತ್ತು.
ರಾನ್‌ ಅಟ್ಕಿನ್ಸನ್‌ ನ ನಿರ್ಗಮನದ ನಂತರ ಆಬರ್ಡೀನ್‌ನವರಾದ ಅಲೆಕ್ಸ್‌ ಫರ್ಗ್ಯೂಸನ್‌ ೬ ನವೆಂಬರ್‌ ೧೯೮೬ರಲ್ಲಿ ಕ್ಲಬ್‌ನ ವ್ಯವಸ್ಥಾಪಕರಾಗಿ ಸೇರಿದರು. ಕ್ಲಬ್‌ನ ಪ್ರಸ್ತುತ ನಾಯಕನಾದ ಗ್ಯಾರಿ ನೆವಿಲ್ಲೆರವರು ರಾಯ್‌ ಕೀನೆ‌ರವರ ನಂತರ ೨೦೦೫ ರ ನವೆಂಬರ್‌ರಿಂದ ತಂಡವನ್ನು ಮುನ್ನಡೆಸುತ್ತಿದ್ದಾರೆ.
ಪ್ರಾರಂಭದ ವರ್ಷಗಳು (೧೮೭೮–೧೯೪೫)
thumb|1905–06ರ ಕ್ರೀಡಾಋತುವಿನ ಆರಂಭದಲ್ಲಿ ಎರಡನೇ ವಿಭಾಗದಲ್ಲಿ ರನ್ನರ್‌-ಅಪ್‌ಗಳಾಗಿ ಬಡ್ತಿ ಪಡೆದಿದ್ದ ಮ್ಯಾಂಚೆಸ್ಟರ್‌ ಯುನೈಟೆಡ್‌  ತಂಡ thumb|ಇಂಗ್ಲಿಷ್‌ ಫುಟ್‌ಬಾಲ್‌ ಲೀಗ್‌  ವ್ಯವಸ್ಥೆಯಲ್ಲಿ  1892–93ರಲ್ಲಿ  ನ್ಯೂಟನ್‌ ಹೀತ್‌ ಆಗಿ ಸೇರಿಕೊಂಡಾಗಿನಿಂದ  2013–14ರವರೆಗಿನ ಮ್ಯಾಂಚೆಸ್ಟರ್‌  ಯುನೈಟೆಡ್‌  F.Cಯ ಮುನ್ನಡೆ ತೋರಿಸುವ ಚಾರ್ಟ್‌ ನ್ಯೂಟನ್‌ ಹೀತ್‌ನಲ್ಲಿನ ಲಂಕಾಷೈರ್‌ ಮತ್ತು ಯಾರ್ಕ್‌ಷೈರ್‌ ರೈಲ್ವೇ ಡಿಪೋದ ಕೆಲಸಗಾರರ ತಂಡದಂತೆ ೧೮೭೮ರಲ್ಲಿ ನ್ಯೂಟನ್‌ ಹೀತ್‌ L&YR F.C. ಎಂಬ ಹೆಸರಿನಿಂದ ಕ್ಲಬ್‌ ರಚನೆಯಾಯಿತು. ಕ್ಲಬ್‌ನ ಸಮವಸ್ತ್ರವು ಹಸಿರು ಮತ್ತು ಚಿನ್ನದ ಬಣ್ಣದ ಅರೆ ತೋಳಿನ ವಸ್ತ್ರವಾಗಿತ್ತು. ಅವರು ೧೮೯೩ರಲ್ಲಿ ಕ್ಲೇಟನ್‌ ನಗರದಲ್ಲಿರುವ ಬ್ಯಾಂಕ್‌ ಸ್ಟ್ರೀಟ್‌ಗೆ ಸ್ಥಳಾಂತರವಾಗುವ ಮೊದಲು ಹದಿನೈದು ವರ್ಷಗಳು ನಾರ್ತ್‌‌ ರೋಡ್‌ನಲ್ಲಿರುವ ಚಿಕ್ಕ, ಶಿಥಿಲಗೊಂಡ ಮೈದಾನದಲ್ಲಿ ಆಡುತ್ತಿದ್ದರು. ಹಿಂದಿನ ವರ್ಷ ಕ್ಲಬ್‌ ಫುಟ್‌ಬಾಲ್‌ ಲೀಗ್‌ ಪ್ರವೇಶಿಸಿದ್ದರಿಂದ, ರೈಲು‌ ಡಿಪೋನೊಂದಿಗಿನ ತನ್ನ ಕೊಂಡಿಗಳನ್ನು ಪ್ರತ್ಯೇಕಿಸಿಕೊಂಡು ಸ್ವತಂತ್ರ ಕಂಪನಿಯಾಗಿ ಪರಿವರ್ತನೆಗೊಂಡಿತು. ಅದರಂತೆ ಒಬ್ಬ ಕ್ಲಬ್‌ನ ಕಾರ್ಯದರ್ಶಿಯನ್ನು ನೇಮಿಸಲಾಯಿತು ಮತ್ತು "L&YR"ನ್ನು ತೆಗೆದುಹಾಕಿ, ಕೇವಲ ನ್ಯೂಟನ್‌ ಹೀತ್‌ F.C. ಹೆಸರನ್ನು ಉಳಿಸಿಕೊಳ್ಳಲಾಯಿತು. ನಂತರದ ಕೆಲವೇ ವರ್ಷಗಳಲ್ಲಿ, ಅಂದರೆ ೧೯೦೨ರಲ್ಲಿ ಕ್ಲಬ್‌ £೨,೫೦೦ಕ್ಕೂ ಹೆಚ್ಚು ಸಾಲದಿಂದಾಗಿ ದಿವಾಳಿಯಾಗುವ ಸ್ಥಿತಿಗೆ ಬಂದಿತು. ಒಂದು ಹಂತದಲ್ಲಿ, ಕ್ಲಬ್‌ನ ಬ್ಯಾಂಕ್‌ ಸ್ಟ್ರೀಟ್‌ ಮೈದಾನವನ್ನು ಸಹ ಕೋರ್ಟ್‌ನ ಆದೇಶದ ಮೇಲೆ ಮುಚ್ಚಲಾಯಿತು.
ಕ್ಲಬ್‌ನ್ನು ಸಾಲ ಭರಿಸಲು ಮುಚ್ಚಬೇಕೆನ್ನುವ ಸ್ವಲ್ಪ ಮೊದಲು, ಕ್ಲಬ್‌ ಮ್ಯಾಂಚೆಸ್ಟರ್‌ ಬ್ರೂವರೀಸ್‌ ನ ವ್ಯವಸ್ಥಾಪಕ ನಿರ್ದೇಶಕರಾದ J. H. ಡೇವಿಸ್‌ರವರಿಂದ ದೊಡ್ಡ ಪ್ರಮಾಣದ ಬಂಡವಾಳವನ್ನು ಪಡೆಯಿತು. ದಂತಕಥೆಗಳ ಪ್ರಕಾರ ಕ್ಲಬ್‌ನ ನಾಯಕ ಹ್ಯಾರ್ರಿ ಸ್ಟಾಫೋರ್ಡ್‌ ಕ್ಲಬ್‌ನ್ನು ಉಳಿಸಲು ನಿಧಿಯನ್ನು ಸಂಗ್ರಹಿಸುವುದಕ್ಕಾಗಿ ತನ್ನ ನೆಚ್ಚಿನ St. ಬೆರ್ನಾಡ್‌ ಶ್ವಾನವನ್ನು ತೋರಿಸುತ್ತಿರುವಾಗ ಡೇವಿಸ್‌ ಶ್ವಾನವನ್ನು ಖರೀದಿಸಲು ನಾಯಕನ ಬಳಿ ಬಂದಿದ್ದರು. ಅದಕ್ಕೆ ಸ್ಟಾಫೋರ್ಡ್‌ ನಿರಾಕರಿಸಿದರಲ್ಲದೇ, ಡೇವಿಸ್‌ರನ್ನು ಕ್ಲಬ್‌ನಲ್ಲಿ ಬಂಡವಾಳ ಹೂಡಲು ಮತ್ತು ಕ್ಲಬ್‌ನ ಅಧ್ಯಕ್ಷ ರಾಗಲು ಒಪ್ಪಿಸಿದರು. ಹೊಸ ಆರಂಭವನ್ನು ಪ್ರತಿನಿಧಿಸಲು ಕ್ಲಬ್‌ನ ಹೆಸರನ್ನು ಬದಲಾಯಿಸುವ ಅಗತ್ಯವಿದೆ ಎಂದು ಪುನರಾರಂಭಿಸಲು ಸಮರ್ಥವಾದ ಮಂಡಳಿಯ ಪ್ರಾರಂಭದ ಸಭೆಯೊಂದರಲ್ಲಿ ನಿರ್ಧರಿಸಲಾಗಿತ್ತು. ಇಟಲಿಯಿಂದ ವಲಸೆ ಬಂದಿರುವ ಯುವಕ ಲೂಯಿಸ್‌ ರೊಕ್ಕಾ, "ಮಹನೀಯರೆ, ನಾವೇಕೆ ನಮ್ಮನ್ನು ಮ್ಯಾಂಚೆಸ್ಟರ್‌ ಯುನೈಟೆಡ್‌ ಎಂದು ಕರೆದುಕೊಳ್ಳಬಾರದು?" ಎಂದು ಹೇಳುವ ಮೊದಲು ಬಂದ ಇತರ ಸಲಹೆಗಳೆಂದರೆ ಮ್ಯಾಂಚೆಸ್ಟರ್‌‌ ಸೆಂಟ್ರಲ್‌ ಮತ್ತು ಮ್ಯಾಂಚೆಸ್ಟರ್‌ ಕೆಲ್ಟಿಕ್‌ ಎಂಬ ಹೆಸರುಗಳು. ಮ್ಯಾಂಚೆಸ್ಟರ್‌ ಯುನೈಟೆಡ್‌ ಎನ್ನುವ ಹೆಸರು ಶಾಶ್ವತವಾದುದಲ್ಲದೇ, ೨೬ ಏಪ್ರಿಲ್‌ ೧೯೦೨ರಂದು ಅಧಿಕೃತವಾಗಿ ಅಸ್ತಿತ್ವಕ್ಕೆ ಬಂದಿತು. ಡೇವಿಸ್‌ ಕ್ಲಬ್‌ನ ಬಣ್ಣವನ್ನು ಬದಲಿಸಿದರೆ ಸೂಕ್ತವೆಂದು ಸಹಾ ನಿರ್ಧರಿಸಿದನು. ಅದರಂತೆ ನ್ಯೂಟನ್‌ ಹೀತ್‌ನ ಹಸಿರು ಮತ್ತು ಚಿನ್ನದ ಬಣ್ಣದ ಅರೆತೋಳಿನ ವಸ್ತ್ರವನ್ನು ಬಿಟ್ಟು, ಕೆಂಪು ಮತ್ತು ಬಿಳಿ ಬಣ್ಣವನ್ನು ಮ್ಯಾಂಚೆಸ್ಟರ್‌ ಯುನೈಟೆಡ್‌ನ ಬಣ್ಣಗಳೆಂದು ಘೋಷಿಸಲಾಯಿತು.
ಜೇಮ್ಸ್‌ ವೆಸ್ಟ್‌ರವರು ವ್ಯವಸ್ಥಾಪಕ ಹುದ್ದೆಯಿಂದ ನಿವೃತ್ತರಾದ ನಂತರ ೨೮ ಸೆಪ್ಟೆಂಬರ್ ‌೧೯೦೨ರಲ್ಲಿ ಎರ್ನೆಸ್ಟ್‌ ಮ್ಯಾನ್‌ಗ್ನಾಲ್‌ರವರನ್ನು ಕ್ಲಬ್‌ನ ಕಾರ್ಯದರ್ಶಿಯಾಗಿ ನೇಮಿಸಲಾಯಿತು. ಮ್ಯಾನ್‌ಗ್ನಾಲ್‌ ಕ್ಲಬ್‌ನ್ನು ಮೊದಲ ವಿಭಾಗಕ್ಕೆ ಕೊಂಡೊಯ್ಯಲು ಹಾಕಿಕೊಂಡ ಗುರಿಯನ್ನು ತಲುಪಲು ಮೊದಲ ಪ್ರಯತ್ನ ಮಾಡಿದರೂ, ಅಂತಿಮವಾಗಿ ಎರಡನೆಯ ವಿಭಾಗದ ಐದನೆಯ ಸ್ಥಾನದಲ್ಲೇ ತೃಪ್ತಿಗೊಳ್ಳುವುದರ ಮೂಲಕ ಸ್ವಲ್ಪ ಅಂತರದಲ್ಲಿ ವಿಫಲರಾದರು. ಕ್ಲಬ್‌ಗೆ ಹೊಸ ಪ್ರತಿಭೆಗಳನ್ನು ತರಬೇಕೆಂದು ಮ್ಯಾನ್‌ಗ್ನಾಲ್‌ ನಿರ್ಧರಿಸಿದರು. ಗೋಲ್‌ನಲ್ಲಿ ಹ್ಯಾರಿ ಮೊಗರ್‌, ಹಾಫ್‌-ಬ್ಯಾಕ್‌ನಲ್ಲಿ ಡಿಕ್‌ ಡಕ್‌ವರ್ತ್‌‌ ಮತ್ತು ಅಪ್‌ ಫ್ರಂಟ್‌ನಲ್ಲಿ ಜಾಕ್‌ ಪಿಕನ್‌ರಂತಹ ಆಟಗಾರರನ್ನು ಕ್ಲಬ್‌ಗೆ ಒಪ್ಪಂದಕ್ಕೆ ಸಹಿ ಹಾಕಿಸಿಕೊಳ್ಳುವುದರ ಮೂಲಕ ಸೇರಿಸಿಕೊಂಡರಾದರೂ, ಮತ್ತೊಬ್ಬ ಹೊಸ ಹಾಫ್‌-ಬ್ಯಾಕ್‌ ಆಟಗಾರರಾದ ಚಾರ್ಲಿ ರಾಬರ್ಟ್ಸ್‌ ಮಾತ್ರವೇ ವಿಶೇಷ ಪರಿಣಾಮವನ್ನು ಬೀರಿದರು. ೧೯೦೪ರ ಏಪ್ರಿಲ್‌ನಲ್ಲಿ ಗ್ರಿಮ್‌ಸ್ಬಿ ಟೌನ್‌ನವರಾದ ಅವರಿಗೆ ಕ್ಲಬ್‌ ಆಗಿನ ದಾಖಲಾರ್ಹ ಮೊತ್ತ £೭೫೦ಅನ್ನು ವ್ಯಯಿಸಿತ್ತು. 1903–04ರ ಕ್ರೀಡಾಋತುವಿನಲ್ಲಿ ಪ್ರೋತ್ಸಾಹಕ ಎರಡನೆ ಸ್ಥಾನಕ್ಕೆ ಕೆಲವೇ ಅಂಕಗಳ ಕೊರತೆಯಿಂದ ಮೂರನೆ ಸ್ಥಾನವನ್ನು ಗಳಿಸಲು ಕ್ಲಬ್‌ಗೆ ಸಹಾಯ ಮಾಡಿದರು.
ಮುಂದಿನ ಹತ್ತು ವರ್ಷಗಳು ನಿಧಾನವಾಗಿ ಅವನತಿಯತ್ತಾ ಸಾಗಿದ ಕ್ಲಬ್‌ ೧೯೨೨ರಲ್ಲಿ ಎರಡನೆ ವಿಭಾಗಕ್ಕೆ ಇಳಿಯಿತು. ೧೯೨೫ರಲ್ಲಿ ಮತ್ತೆ ಕ್ಲಬ್‌ಗೆ ಪ್ರೋತ್ಸಾಹ ನೀಡಲಾಯಿತು. ಆದರೆ ಹಿಂದಿನ ಸಾಧನೆಯ ಮೇಲ್ಮಟ್ಟದ ಅರ್ಧದಷ್ಟನ್ನು ಸಂಪಾದಿಸಲೂ ಕಷ್ಟವಾಯಿತು ಮತ್ತು ೧೯೩೧ರಲ್ಲಿ ಮತ್ತೆ ಅವನತಿ ಕಂಡಿತು. ಎರಡನೆ ವಿಶ್ವಸಮರಕ್ಕೆ ಎಂಟು ವರ್ಷ ಹಿಂದೆ, ೧೯೩೪ರಲ್ಲಿ ಎರಡನೆಯ ವಿಭಾಗದಲ್ಲಿ ಹಿಂದೆಂದಿಗಿಂತಲೂ ಕಡಿಮೆ ಅಂದರೆ ೨೦ರ ಸ್ಥಾನಕ್ಕೆ ಬಂದ ಕ್ಲಬ್‌ ಹೆಚ್ಚು ಕಡಿಮೆ ಯೊ-ಯೊ ಕ್ಲಬ್‌ನಂತೆ ಆಗತೊಡಗಿತು. ಎರಡನೆಯ ವಿಶ್ವಸಮರದ ಮುಂಚಿನ ಉಪಾಂತ ಕ್ರೀಡಾಋತುವಿನಲ್ಲಿ ಕ್ಲಬ್‌ನ್ನು ಪ್ರೋತ್ಸಾಹಿಸಲಾಯಿತಾದರೂ ಮತ್ತೊಮ್ಮೆ ಅವನತಿಯನ್ನು ಕಂಡಿತು. ಯುದ್ಧದ ನಂತರ ಅಂದರೆ 1938–39ರ ಅವಧಿಯಲ್ಲಿ ೧೪ನೇ ಸ್ಥಾನವನ್ನು ಗಳಿಸುವುದರ ಮೂಲಕ ತಮ್ಮ ಅಗ್ರಸ್ಥಾನವನ್ನು ಖಚಿತಪಡಿಸಿಕೊಂಡರು.
ಬಸ್ಬಿಯ ಕಾಲಾವಧಿ (೧೯೪೫–೧೯೬೯)
ಓಲ್ಡ್‌ ಟ್ರ್ಯಾಫೋರ್ಡ್‌ನಲ್ಲಿ ವ್ಯವಸ್ಥಾಪಕ ಹುದ್ದೆಗೆ ಮ್ಯಾಟ್‌ ಬಸ್ಬಿ ೧೯೪೫ರಲ್ಲಿ ಆಯ್ಕೆಯಾದರು. ತಮ್ಮ ಜವಾಬ್ದಾರಿಯನ್ನು ನಿರ್ವಹಿಸಲು ಅಸಾಮಾನ್ಯ ಮಾದರಿಯನ್ನು ಅನುಸರಿಸಿದ ಅವರು ತಮ್ಮದೇ ತಂಡವನ್ನು ರಚಿಸುವ ಹಾಗೆ, ತಂಡದ ಆಟಗಾರರ ಆಯ್ಕೆ, ಅವರ ತರಬೇತಿಯ ನಿರ್ಧಾರಗಳ ಅಧಿಕಾರವನ್ನು ತಮಗೇ ವಹಿಸಬೇಕೆಂದು ಪಟ್ಟುಹಿಡಿದರು. ಅವರು ಈಗಾಗಲೇ ತಮ್ಮ ಹಿಂದಿನ ಕ್ಲಬ್‌ ಆಗಿದ್ದ ಲಿವರ್‌ಪೂಲ್‌ನಿಂದ ವ್ಯವಸ್ಥಾಪಕ ಹುದ್ದೆಯನ್ನು ಕಳೆದುಕೊಂಡಿದ್ದ ಮುಖ್ಯ ಕಾರಣ ಆ ಕ್ಲಬ್‌ ಅಂತಹ ಕೆಲಸಗಳು ನಿರ್ದೇಶಕರಿಗೆ ಸಂಬಂಧಿಸಿದ್ದು ಎಂಬ ಕ್ಲಬ್‌ನ ಆಲೋಚನಾ ಶೈಲಿ. ಆದರೆ ಯುನೈಟೆಡ್‌ ಬಸ್ಬಿಯ ಹೊಸತನದ ಯೋಚನೆಗಳಿಗೆ ಅವಕಾಶವನ್ನು ನೀಡಿತು. ಬಸ್ಬಿ ಮೊದಲು ಒಪ್ಪಂದವನ್ನು ಆಟಗಾರರೊಂದಿಗೆ ಮಾಡಿಕೊಳ್ಳದೆ, ಹೊಸ ಸಹಾಯಕ ವ್ಯವಸ್ಥಾಪಕರಾಗಿ ಜಿಮ್ಮಿ ಮುರ್ಫಿಯವರೊಂದಿಗೆ ಒಪ್ಪಂದ ಮಾಡಿಕೊಂಡರು. ನಷ್ಟದ ಹಂಗು ತೊರೆದು ಬಸ್ಬಿಯವರನ್ನು ನೇಮಿಸಿದ್ದ ಕ್ಲಬ್‌ ಅದರ ಪ್ರತಿಫಲವನ್ನು ಶೀಘ್ರವಾಗಿ ಪಡೆಯಿತು. ಇದರಿಂದ ೧೯೪೭, ೧೯೪೮ ಮತ್ತು ೧೯೪೯ರಲ್ಲಿ ನಡೆದ ಲೀಗ್‌ನಲ್ಲಿ ಎರಡನೆಯ ಸ್ಥಾನ ಮತ್ತು 1948ರಲ್ಲಿ ನಡೆದ FA ಕಪ್‌ನ ವಿಜಯವನ್ನು ಸಾಧಿಸಿತು. ಸ್ಥಳೀಯ ಆಟಗಾರತ್ರಯರಾದ ಸ್ಟಾನ್‌ ಪಿಯರ್‌ಸನ್‌, ಜಾಕ್‌ ರೌವ್ಲೇ ಮತ್ತು ಚಾರ್ಲಿ ಮಿಟ್ಟನ್‌ (ರೌವ್ಲೇ ಮತ್ತು ಪಿಯರ್‌ಸನ್‌ ಇಬ್ಬರೂ ೧೯೪೮ರ ಕಪ್‌ನ ಅಂತಿಮ ಪಂದ್ಯದಲ್ಲಿ ಗೋಲನ್ನು ಗಳಿಸಿದ್ದರು) ಅಲೆಂಬಿ ಚಿಲ್ಟನ್‌ನ ಈಶಾನ್ಯದಿಂದ ಸೆಂಟರ್‌-ಹಾಫ್‌‌ನಲ್ಲಿರುವವರು ಸಹ ಈ ಗೆಲುವಿಗೆ ಕಾರಣರಾಗಿದ್ದಾರೆ.
ಚಾರ್ಲಿ ಮಿಟ್ಟನ್‌ ಉತ್ತಮ ಸಂಬಳದ ಕೆಲಸವನ್ನು ಹುಡುಕುವುದಕ್ಕಾಗಿ ಕೊಲಂಬಿಯಾಗೆ ಹೋದರು. ಆದರೆ ಯುನೈಟೆಡ್‌ನ ಉಳಿದ ಹಳೆಯ ತಲೆಗಳು ೧೯೫೨ರಲ್ಲಿ ಮೊದಲ ವಿಭಾಗದ ಪ್ರಶಸ್ತಿಯನ್ನು ಗೆಲ್ಲಲು ಸಮರ್ಥರಾದರು. ಬಸ್ಬಿರವರು ತಂಡಕ್ಕೆ ಅನುಭವಕ್ಕಿಂತ ಹೆಚ್ಚಾಗಿ ಬೇರೆಯದರ ಅವಶ್ಯಕತೆ ಇದೆ ಎಂದು ತಿಳಿದರು. ಹಾಗಾಗಿ ಅವರು ಸಾಧ್ಯವಾದಾಗಲೆಲ್ಲಾ ಯುವ ತಂಡಗಳಿಂದ ಆಟಗಾರರನ್ನು ಕರೆಸಿಕೊಳ್ಳುವ ನೀತಿಯನ್ನು ಅನುಸರಿಸಿದರು. ಮೊದಲು ಅವರು ಯುವ ಆಟಗಾರರಾದ ರೋಜರ್‌ ಬೈರ್ನೆ,ಬಿಲ್‌ ಫೌಲ್ಕ್ಸ್‌‌,ಮಾರ್ಕ್ ಜೋನ್ಸ್‌ ಮತ್ತು ಡೆನ್ನಿಸ್‌ ವೈಲೆಟ್‌ರವರನ್ನು ಆರಿಸಿದರು. ಅವರು ಹಿನ್ನೆಲೆಯಲ್ಲಿ ತರಬೇತಿ ಹೊಂದಲು ಸಮಯ ನೀಡಿದ್ದರಿಂದ ೧೯೫೩ರಲ್ಲಿ ತಂಡವು ಎಂಟನೇ ಸ್ಥಾನಕ್ಕೆ ಕುಸಿಯಿತು. ಆದರೆ ೧೯೫೬ರಲ್ಲಿ ಸರಾಸರಿ ಕೇವಲ ೨೨ ವರ್ಷದ ಆಟಗಾರರೊಂದಿಗೆ ೧೦೩ ಗೋಲುಗಳನ್ನು ಗಳಿಸುವುದರೊಂದಿಗೆ ತಂಡ ಲೀಗ್‌ನ್ನು ಗೆದ್ದಿತು. ಬಸ್ಬಿಯವರ ಯುವಕರ ತಂಡದ ನೀತಿಯು ಕ್ಲಬ್‌ನ ಇತಿಹಾಸದಲ್ಲಿ ಅತಿ ಹೆಚ್ಚು ಯಶಸ್ವಿ ಅವಧಿಯ ಗುರುತಾಯಿತು (೧೯೫೦ರ ದಶಕದ ಮಧ್ಯಭಾಗ, ೧೯೬೦ರ ದಶಕದ ಮಧ್ಯಂತರದಿಂದ ಅಂತ್ಯದವರೆಗೆ ಮತ್ತು ೧೯೯೦ರ ದಶಕದಲ್ಲಿ). ಬಸ್ಬಿಯವರ ಮೂಲ ಯುವ ತಂಡದ ಆಟಗಾರರನ್ನು ಬಸ್ಬಿ ಬೇಬ್ಸ್‌ ಎಂದು ಕರೆಯುತ್ತಿದ್ದರು. ಅದರಲ್ಲಿ ವಿಂಗ್‌-ಹಾಫ್‌ ಆಟಗಾರ ಡಂಕನ್‌ ಎಡ್ವರ್ಡ್ಸ್‌ರವರು ಆಟಗಾರರ ಕಿರೀಟದಲ್ಲಿರುವ ರತ್ನದಂತಿದ್ದರು. ೧೯೫೩ರಲ್ಲಿ ವೆಸ್ಟ್‌ ಮಿಡ್‌ಲೆಂಡ್ಸ್‌ನಲ್ಲಿನ ಡಬ್ಲಿ ಮೂಲದ ಎಡ್ವರ್ಡ್ಸ್‌ರವರು ತನ್ನ ೧೬ನೆಯ ವಯಸ್ಸಿನಲ್ಲಿ ಯುನೈಟೆಡ್‌ ಪರ ಮೊದಲ ಪಂದ್ಯವನ್ನು ಆಡಿದರು. ಎಡ್ವರ್ಡ್ಸ್‌ರವರು ಮೈದಾನದಲ್ಲಿ ಯಾವುದೇ ಸ್ಥಾನದಲ್ಲಿ ಆಡಬಲ್ಲವರಾಗಿದ್ದಾರೆ ಎಂದು ಹೇಳುತ್ತಾರೆ ಮತ್ತು ಅವರ ಆಟವನ್ನು ನೋಡಿದ ಹಲವರು ಅವರೊಬ್ಬ ಶ್ರೇಷ್ಠ ಆಟಗಾರ ಎಂದು ಹೇಳುತ್ತಾರೆ. ನಂತರದ 1956–57ರ ಕ್ರೀಡಾಋತುವಿನಲ್ಲಿ ತಂಡವು ಪುನಃ ಲೀಗ್‌ನ್ನು ಗೆದ್ದು FA ಕಪ್‌ನ ಅಂತಿಮ ಪಂದ್ಯವನ್ನು ತಲುಪಿದ ಅವರು ಆಸ್ಟೋನ್‌ ವಿಲ್ಲಾ ತಂಡದ ವಿರುದ್ಧ ಸೋತರು. ಅವರು FAಯ ಆಣತಿಯ ಮೇರೆಗೆ ಯುರೋಪಿಯನ್‌ ಕಪ್‌ನಲ್ಲಿ ಸ್ಪರ್ಧಿಸುವ ಮೊದಲ ಇಂಗ್ಲೀಷ್‌ ತಂಡವಾಗಿತ್ತು. ಹಿಂದಿನ ಕ್ರೀಡಾಋತುವಿನಲ್ಲಿ ಇದೇ ಅವಕಾಶವನ್ನು ಚೆಲ್ಸಿಯಾ ತಂಡಕ್ಕೆ ನಿರಾಕರಿಸಲಾಗಿತ್ತು ಮತ್ತು ಯುನೈಟೆಡ್‌ ತಂಡವು ಸೆಮಿ-ಫೈನಲ್‌ ಹಂತವನ್ನು ತಲುಪಿತಾದರೂ ರಿಯಲ್‌ ಮ್ಯಾಡ್ರಿಡ್‌ ತಂಡದಿಂದ ಸೋಲಿಸಲ್ಪಟ್ಟು ಪಂದ್ಯದಿಂದ ಹೊರಕ್ಕೆ ಹೋಗಬೇಕಾಯಿತು. ಯುನೈಟೆಡ್‌ ತಂಡವು ಸೆಮಿ ಫೈನಲ್‌ನ ಹಾದಿಯಲ್ಲಿರುವಾಗ ಮೈನೆ ರೋಡ್‌ನಲ್ಲಿ ಬೆಲ್ಜಿಯನ್‌ ವಿಜೇತರಾದ ಅಂಡರ್ಲೆಚ್ಟ್‌ರನ್ನು ೧೦–೦ ಅಂತರದಿಂದ ಸೋಲಿಸಿದ್ದ ಪಂದ್ಯವು ಈವರೆಗಿನ ಎಲ್ಲಾ ಸ್ಪರ್ಧೆಗಳಲ್ಲಿಯೇ ಅತಿ ದೊಡ್ಡ ವಿಜಯವನ್ನು ದಾಖಲಿಸಿತು.
thumb|left|ಓಲ್ಡ್‌ ಟ್ರ್ಯಾಫರ್ಡ್‌ನಲ್ಲಿರುವ ಮ್ಯೂನಿಚ್‌ ವಾಯು ದುರಂತದಲ್ಲಿ ಮಡಿದ ಆಟಗಾರರ ನೆನಪಿಗೆಂದು ಸ್ಮಾರಕ ಅಲಂಕಾರ ಫಲಕ.
ನಂತರದ ಅವಧಿಯಲ್ಲಿ ನಡೆದ ದುಃಖ ಸಂಗತಿಯೆಂದರೆ ಯುರೋಪಿಯನ್‌ ಕಪ್‌ ಪಂದ್ಯದಿಂದ ತವರಿಗೆ ತಂಡವನ್ನು ತರುತ್ತಿದ್ದ ವಿಮಾನವು ಜರ್ಮನಿಯ ಮ್ಯುನಿಚ್‌ನಲ್ಲಿ ಮರು ಇಂಧನ ಕೇಂದ್ರದಿಂದ ಟೇಕ್‌ಆಫ್‌ ಮಾಡುವಾಗ ನೆಲಕ್ಕಪ್ಪಳಿಸಿತು. ೬ ಫೆಬ್ರವರಿ ೧೯೫೮ರ ಮ್ಯುನಿಚ್‌ ವಾಯು ದುರಂತದಲ್ಲಿ ಜಿಯೊಫ್‌ ಬೆಂಟ್, ರೋಜರ್‌ ಬೈರ್ನೆ, ಎಡ್ಡಿ ಕಾಲ್‌ಮ್ಯಾನ್‌, ಡಂಕನ್‌‌ ಎಡ್ವರ್ಡ್ಸ್‌, ಮಾರ್ಕ್‌ ಜೋನ್ಸ್‌, ಡೇವಿಡ್‌ ಪೆಗ್‌, ಟಾಮಿ ಟೇಲರ್‌ ಮತ್ತು ಲೈಮ್‌ "ಬಿಲ್ಲಿ" ವೇಲನ್‌ ಈ ಎಂಟು ಜನ ಆಟಗಾರು ಮತ್ತು ಯುನೈಟೆಡ್‌ ತಂಡದ ಸಿಬ್ಬಂದಿಯವರಾದ ವಾಲ್ಟರ್‌ ಕ್ರಿಕ್ಮರ್‌, ಬರ್ಟ್‌ ವಾಲಿ ಮತ್ತು ಟಾಮ್‌ ಕರ್ರಿಯವರು ಸೇರಿದಂತೆ ಇತರೆ ಹದಿನೈದು ಜನ ಪ್ರಯಾಣಿಕರು ಜೀವ ಕಳೆದುಕೊಂಡರು. ಮೊದಲೆರಡು ಬಾರಿ ಹಾರಾಟಕ್ಕೆ ಮಾಡಿದ ಪ್ರಯತ್ನಗಳು ವಿಫಲವಾದುದಲ್ಲದೇ ರನ್‌ವೇನ ಕೊನೆಯಲ್ಲಿದ್ದ ಕೆಸರಿನಿಂದಾಗಿ ಹಾರಲು ಸೂಕ್ತವಲ್ಲದ ಕಡಿಮೆ ವೇಗ ಪಡೆದ ಕಾರಣ ಕೊನೆಯ ಪ್ರಯತ್ನವು ಸಹಾ ಮಾರಣಾಂತಿಕವಾಗಿ ಪರಿಣಮಿಸಿತ್ತು. ರನ್‌ವೇಯ ಕೊನೆಯಲ್ಲಿ ವಿಮಾನವು ಬೇಲಿಗೆ ಡಿಕ್ಕಿಹೊಡೆದು, ಜಾರು ಹಲಗೆ ಗಾಡಿಯ ಮೂಲಕ ಯಾರು ವಾಸಿಸದ ಮನೆಯೊಳಗೆ ನುಗ್ಗಿತು. ಯುನೈಟೆಡ್‌ ತಂಡದ ಗೋಲ್‌ಕೀಪರ್‌ ಹ್ಯಾರ್ರಿ ಗ್ರೇಗ್‌ರವರು ವಿಮಾನ ದುರಂತ ಸಂಭವಿಸಿದ ನಂತರವೂ ಪ್ರಜ್ಞೆಯನ್ನು ಉಳಿಸಿಕೊಂಡಿದ್ದು, ಯಾವುದೇ ಸೆಕೆಂಡ್‌ನಲ್ಲಿ ವಿಮಾನ ಸ್ಫೋಟಗೊಳ್ಳಬಹುದೆಂದು ಅವರು ಕೇವಲ ೧೮ ತಿಂಗಳಿಗಿಂತ ಕಡಿಮೆ ಸಮಯದ ಹಿಂದಷ್ಟೇ ಯುನೈಟೆಡ್‌ ಪರ ಮೊದಲ ಪಂದ್ಯವನ್ನಾಡಿದ ಬಾಬ್ಬಿ ಚಾರ್ಲ್ಟನ್‌ ಮತ್ತು ಡೆನ್ನಿಸ್‌ ವೈಲೆಟ್‌ರ ನಡುಪಟ್ಟಿಯನ್ನು ಹಿಡಿದುಕೊಂಡು, ಅವರಿಬ್ಬರನ್ನು ಸುರಕ್ಷಿತ ಸ್ಥಳಕ್ಕೆ ಸಾಗಿಸಿದರು. ಸ್ಥಳದಲ್ಲಿಯೇ ಏಳು ಯುನೈಟೆಡ್‌ ಆಟಗಾರರು ಮೃತಪಟ್ಟರು. ಆದರೆ ಡಂಕನ್‌ ಎಡ್ವರ್ಡ್ಸ್‌ ಎರಡು ವಾರಗಳ ನಂತರ ಆಸ್ಪತ್ರೆಯಲ್ಲಿ ಮರಣಹೊಂದಿದರು. ರೈಟ್‌-ವಿಂಗರ್‌ ಜಾನಿ ಬೆರ್ರಿ ಸಹ ಅಪಘಾತದಲ್ಲಿ ಬದುಕುಳಿದರು. ಆದರೆ ಅಪಘಾತದಿಂದಾದ ಗಾಯಗಳಿಂದಾಗಿ ಅವರ ಫುಟ್‌ಬಾಲ್‌ ವೃತ್ತಿ ಜೀವನ ಅಕಾಲಿಕ ಅಂತ್ಯ ಕಾಣುವಂತಾಯಿತು. ಮ್ಯಾಟ್‌ ಬಸ್ಬಿರವರು ಬದುಕುಳಿಯುತ್ತಾರೆ ಎಂಬ ಭರವಸೆ ಮ್ಯುನಿಚ್‌ ವೈದ್ಯರಿಗೆ ಇರಲಿಲ್ಲ ಮತ್ತು ಒಂದು ಹಂತದಲ್ಲಿ ಅವರಿಗೆ ಕೊನೆಯ ಸಂಸ್ಕಾರ ಕಾರ್ಯವನ್ನು ಕೂಡಾ ಮಾಡಿದ್ದರು. ಆದರೆ ಅವರು ಆಶ್ಚರ್ಯಕರವಾಗಿ ಚೇತರಿಸಿಕೊಂಡರು ಮತ್ತು ಎರಡು ತಿಂಗಳ ಚಿಕಿತ್ಸೆ ನಂತರ ಅವರು ಆಸ್ಪತ್ರೆಯಿಂದ ಹೊರಬಂದರು.
ಆಗ ಕ್ಲಬ್‌ ಎಲ್ಲಾ ಸ್ಪರ್ಧೆಗಳನ್ನು ಮುಂದಕ್ಕೆ ಹಾಕುವುದು ಮತ್ತು ಕೆಲವು ಪಂದ್ಯಗಳಿಂದ ಹಿಂದೆ ಸರಿಯುವುದು ಎನ್ನುವಂತಹಾ ಗಾಳಿ ಮಾತು ಹಬ್ಬಿತ್ತು. ಆದರೆ ಜಿಮ್ಮಿ ಮುರ್ಫಿ ಬಸ್ಬಿ ಚೇತರಿಸಿಕೊಳ್ಳುವವರೆಗೆ ವ್ಯವಸ್ಥಾಪಕರಾಗಿ ಜವಾಬ್ದಾರಿ ತೆಗೆದುಕೊಂಡುದರಿಂದ, ನಂತರವೂ ಕ್ಲಬ್‌ ತಾತ್ಕಾಲಿಕವಾಗಿ ಆಡುವುದನ್ನು ಮುಂದುವರಿಸಿತು. ಅಪಘಾತ ಆದರೂ ನಂತರ ತಂಡವು ಮತ್ತೊಮ್ಮೆ FA ಕಪ್‌ ಅಂತಿಮ ಪಂದ್ಯವನ್ನು ತಲುಪಿ, ಬೊಲ್ಟನ್‌ ವಾಂಡರರ್ಸ್‌ರವರ ವಿರುದ್ಧ ಸೋತಿದ್ದರು. ಆ ಕ್ರೀಡಾಋತುವಿನ ಕೊನೆಯಲ್ಲಿ ಅಪಘಾತದಲ್ಲಿ ಬಲಿಯಾದವರ ಸ್ಮರಣಾರ್ಥ ಯುನೈಟೆಡ್‌ ಮತ್ತು ಅಂತಿಮ ವಿಜೇತರಾದ ವೊಲ್ವರ್‌ಹ್ಯಾಂಪ್ಟನ್‌ ವಾಂಡರರ್ಸ್‌ ಇಬ್ಬರಿಗೂ 1958–59ರ ಯುರೋಪಿಯನ್‌ ಕಪ್‌ನ್ನು ಸಲ್ಲಿಸಲು UEFAವು FAಗೆ ಅವಕಾಶವನ್ನು ನೀಡಿತ್ತು. ಆದರೆ ಇದಕ್ಕೆ FA ನಿರಾಕರಿಸಿತ್ತು. ಯುನೈಟೆಡ್‌ ಮುಂದಿನ ಕ್ರೀಡಾಋತುವಿನಲ್ಲಿ ವೋಲ್ವ್ಸ್‌‌ರನ್ನು ಬದಿಗೆ ಸರಿಸಲು ಯಶಸ್ವಿಯಾಗಿ ಮ್ಯುನಿಚ್‌ ವಾಯು ದುರಂತದಲ್ಲಿ ಪ್ರಥಮ-ತಂಡದ ಒಂಬತ್ತು ಆಟಗಾರರನ್ನು ಕಳೆದುಕೊಂಡಿದ್ದರೂ ಸಹ ಎರಡನೆಯ ಸ್ಥಾನ ಗಳಿಸುವಲ್ಲಿ ಸಫಲವಾಯಿತು.
೧೯೬೦ರ ದಶಕದ ಪ್ರಾರಂಭದುದ್ದಕ್ಕೂ ಬಸ್ಬಿಯವರು ಡೆನಿಸ್‌ ಲಾ ಮತ್ತು ಪ್ಯಾಟ್‌ ಕ್ರೆರಂಡ್‌ರಂತಹ ಆಟಗಾರರನ್ನು ನೇಮಕ ಮಾಡಿಕೊಳ್ಳುವ ಮೂಲಕ ತಂಡವನ್ನು ಪುನರ್ನಿರ್ಮಿಸುತ್ತಾ ಹೊಸ ಪೀಳಿಗೆಯ ಯುವಪ್ರತಿಭೆಗಳಿಗೆ ತರಬೇತಿ ನೀಡುವುದರಲ್ಲಿ ತೊಡಗಿದರು. ಈ ಹೊಸ ತಂಡದಲ್ಲಿ ಪ್ರಸಿದ್ಧರಾದವರು ಬೆಲ್ಫಾಸ್ಟ್‌ ಮೂಲದ ಯವಕ ಜಾರ್ಜ್‌ ಬೆಸ್ಟ್‌. ಬೆಸ್ಟ್‌ ತುಂಬಾ ವಿರಳವಾದ ಸ್ವಾಭಾವಿಕ ಉತ್ಸಾಹವನ್ನು ಹೊಂದಿದ್ದರು. ಆದರೆ ಅವರ ಅತ್ಯಮೂಲ್ಯವಾದ ಆಸ್ತಿಯೆಂದರೆ ಫುಟ್‌ಬಾಲ್‌ನಲ್ಲಿ ಅವರಿಗಿದ್ದ ಹಿಡಿತ. ಅವರ ತ್ವರಿತವಾದ ಕಾಲುಗಳು ಎದುರಾಳಿಯ ರಕ್ಷಣೆಯಲ್ಲಿ ಎಷ್ಟೇ ಚಿಕ್ಕ ಜಾಗವಿದ್ದರೂ ಸಹ ಅದರ ಮೂಲಕ ಚೆಂಡನ್ನು ದಾಟಿಸುತ್ತಿದ್ದರು. ತಂಡವು 1963ರಲ್ಲಿ FA ಕಪ್‌ ಗೆದ್ದರೂ ಸಹ ಮೊದಲನೆಯ ವಿಭಾಗದಲ್ಲಿ ೧೯ನೆಯ ಸ್ಥಾನವನ್ನು ಗಳಿಸಲಷ್ಟೇ ಶಕ್ತವಾಯಿತು. FA ಕಪ್‌ನ ವಿಜಯವು ಆಟಗಾರರನ್ನು ಹುರಿದುಂಬಿಸಿದಂತೆ ಕಾಣುತ್ತಿತ್ತು. ಇದರ ನಂತರ ಅವರ ಕ್ಲಬ್‌ ೧೯೬೪ರಲ್ಲಿ ಎರಡನೆಯ ಸ್ಥಾನ ಗಳಿಸಿತು ಮತ್ತು ೧೯೬೫ ಮತ್ತು ೧೯೬೭ರಲ್ಲಿ ಲೀಗ್‌ ಪಂದ್ಯವನ್ನು ಗೆದ್ದಿತ್ತು. ೧೯೬೮ರಲ್ಲಿ ಯುರೋಪಿಯನ್‌ ಕಪ್‌ನ ಅಂತಿಮ ಪಂದ್ಯದಲ್ಲಿ ಯುಸ್‌ಬಿಯೊದ ಬೆನ್ಫಿಕಾ ತಂಡವನ್ನು ೪–೧ ಅಂತರದಲ್ಲಿ ಸೋಲಿಸಿದ್ದರಿಂದ ಯುನೈಟೆಡ್‌ ತಂಡವು ಯುರೋಪಿಯನ್‌ ಕಪ್‌ನ್ನು ಗೆದ್ದ ಮೊದಲ ಇಂಗ್ಲೀಷ್‌ ಕ್ಲಬ್‌ ಆಗಿತ್ತು. ಈ ಯುನೈಟೆಡ್‌ ತಂಡವು ಬಾಬ್ಬಿ ಚಾರ್ಲ್ಟನ್‌, ಡೆನಿಸ್‌ ಲಾ ಮತ್ತು ಜಾರ್ಜ್‌ ಬೆಸ್ಟ್‌ ಎಂಬ ಮೂವರು ಯುರೋಪಿಯನ್‌ ವರ್ಷದ ಫುಟ್‌ಬಾಲ್‌ ಆಟಗಾರರನ್ನು ಹೊಂದಿ ಗಮನ ಸೆಳೆದಿತ್ತು. ೧೯೬೯ರಲ್ಲಿ ಮ್ಯಾಟ್‌ ಬಸ್ಬಿ ತನ್ನ ವ್ಯವಸ್ಥಾಪಕ ಹುದ್ದೆಗೆ ರಾಜಿನಾಮೆ ನೀಡಿದರು ಮತ್ತು ಅವರ ಬದಲಿಯಾಗಿ ತಂಡದ ಮೀಸಲು ತರಬೇತುದಾರ ಮತ್ತು ಯುನೈಟೆಡ್‌‌ನ ಮಾಜಿ ಆಟಗಾರನಾದ ವಿಲ್ಫ್‌ ಮೆಕ್‌‌ಗಿನ್ನೆಸ್‌‌ರವರನ್ನು ನೇಮಿಸಲಾಯಿತು.
೧೯೬೯–೧೯೮೬
thumb|1960ರ ದಶಕ ಮತ್ತು 1970ರ ದಶಕದಲ್ಲಿನ ಪೂರ್ವಾರ್ಧದಲ್ಲಿನ ಮ್ಯಾಂಚೆಸ್ಟರ್‌ ಯುನೈಟೆಡ್‌ ಬ್ಯಾಡ್ಜ್‌
ಬಸ್ಬಿಯವರು ಹುದ್ದೆ ತ್ಯಜಿಸಿದ್ದರಿಂದ ಯುನೈಟೆಡ್‌‌ ಕ್ಲಬ್‌ ತುಂಬಾ ಕಷ್ಟಪಟ್ಟಿತು ಮತ್ತು 1969–70ರ ಕ್ರೀಡಾಋತುವಿನಲ್ಲಿ ವಿಲ್ಫ್‌ ಮೆಕ್‌‌ಗಿನ್ನೆಸ್‌‌ರ ತರಬೇತಿಯಡಿ ತಂಡವು ನಿರಾಶಾದಾಯಕ ಎಂಟನೆ ಸ್ಥಾನ ಗಳಿಸಿತು ಮತ್ತು 1970–71ರ ಕ್ರೀಡಾಋತುವಿನಲ್ಲೂ ಅದೇ ಪ್ರದರ್ಶನ ಮುಂದುವರೆದದ್ದರಿಂದ ಮೆಕ್‌‌ಗಿನ್ನೆಸ್‌‌‌ರವರನ್ನು ಮೀಸಲು ತರಬೇತುದಾರರ ಸ್ಥಾನಕ್ಕೆ ಹಿಂಬಡ್ತಿ ನೀಡಲಾಯಿತು. ಬಸ್ಬಿಯವರು ಹುದ್ದೆಗೆ ಮರಳಿದರಾದರೂ ಅವರು ಕ್ಲಬ್‌ನಲ್ಲಿದ್ದದ್ದು ಕೇವಲ ಆರು ತಿಂಗಳು ಮಾತ್ರ. ಇದರಿಂದ ಬಸ್ಬಿಯ ಮಾರ್ಗದರ್ಶನದೊಂದಿಗೆ ಉತ್ತಮ ಫಲಿತಾಂಶ ದೊರೆಯಿತು. ಆದರೆ ಅವರು ಕೊನೆಯ ಬಾರಿ ೧೯೭೧ರ ಬೇಸಿಗೆಯಲ್ಲಿ ಕ್ಲಬ್‌ ಬಿಟ್ಟುಹೋದರು. ಅದೇ ಸಮಯದಲ್ಲಿ ಯುನೈಟೆಡ್‌ ನಾಬ್ಬಿ ಸ್ಟಿಲ್ಸ್‌ ಮತ್ತು ಪ್ಯಾಟ್‌ ಕ್ರೆರಾಂಡ್‌ರವರಂತಹ ಹಲವು ಪ್ರಸಿದ್ಧ ಆಟಗಾರನ್ನು ಕಳೆದುಕೊಂಡಿತು.
ವ್ಯವಸ್ಥಾಪಕರ ಹುದ್ದೆಗಾಗಿ ಸೆಲ್ಟಿಕ್‌ನ ಯುರೋಪಿಯನ್‌ ಕಪ್‌ ವಿಜೇತ ತಂಡದ ವ್ಯವಸ್ಥಾಪಕ ಜೋಕ್‌ ಸ್ಟೈನ್‌ರವರನ್ನು ಸಂಪರ್ಕಿಸಿದ್ದು, ಅದಕ್ಕೆ ಸ್ಟೈನ್‌ ಯುನೈಟೆಡ್‌ನ್ನು ಸೇರಲು ಮೌಖಿಕ ಒಪ್ಪಂದಕ್ಕೆ ಸಮ್ಮತಿಸಿದ್ದರೂ ಸಹ ಕೊನೆಯ ಗಳಿಗೆಯಲ್ಲಿ ಫ್ರಾಂಕ್‌ ಓ' ಫಾರೆಲ್‌ರವರನ್ನು ಬಸ್ಬಿಯವರ ಉತ್ತರಾಧಿಕಾರಿಯಾಗಿ ನೇಮಿಸಲಾಯಿತು. ಹಾಗೆಯೇ, ಮೆಕ್‌ಗಿನ್ನೆಸ್‌‌ನಂತೆಯೇ ಓ'ಫಾರೆಲ್‌ರವರನ್ನು ಕೂಡಾ ೧೮ ತಿಂಗಳುಗಳಿಗಿಂತಲೂ ಕಡಿಮೆ ಅವಧಿಯಲ್ಲಿ ಹುದ್ದೆಯಿಂದ ಕೆಳಗಿಳಿಸಲಾಯಿತು. ಆದರೆ ಇವರಿಬ್ಬರ ನಡುವಿನ ಒಂದೇ ವ್ಯತ್ಯಾಸವೆಂದರೆ ಓ'ಫಾರೆಲ್‌ರವರು ತಂಡದ ಕಳಪೆ ಪ್ರದರ್ಶನಕ್ಕೆ ಪ್ರತಿಯಾಗಿ ಕೆಲವು ಹೊಸ ಪ್ರತಿಭೆಗಳನ್ನು ಅದರಲ್ಲೂ ವಿಶೇಷವಾಗಿ £೧೨೫,೦೦೦ ಮೊತ್ತಕ್ಕೆ ಅಬರ್ಡೀನ್‌ನಿಂದ ಮಾರ್ಟಿನ್‌ ಬುಕನ್‌ರವರನ್ನು ತಂಡಕ್ಕೆ ಕರೆತಂದರು. ೧೯೭೨ರ ಕೊನೆಯಲ್ಲಿ ಟಾಮಿ ಡೊಚೆರ್ಟಿ‌ಯವರು ತಂಡದ ವ್ಯವಸ್ಥಾಪಕರಾದರು. ಡೊಚೆರ್ಟಿ ಅಥವಾ "ದಿ ಡಾಕ್‌" ಆ ಕ್ರೀಡಾಋತುವಿನಲ್ಲಿ ಕೆಳಹಂತಕ್ಕಿಳಿಯದಂತೆ ಯುನೈಟೆಡ್‌ ತಂಡವನ್ನು ಉಳಿಸಿದರು. ಆದರೆ ೧೯೭೪ರಲ್ಲಿ ಪ್ರಸಿದ್ಧ ಮೂವರು ಆಟಗಾರರಾದ ಬೆಸ್ಟ್‌, ಲಾ ಮತ್ತು ಚಾರ್ಲ್ಟನ್‌ರವರು ಕ್ಲಬ್‌ನಿಂದ ಹೊರನಡೆದಾಗ ತಂಡವು ಕೆಳಹಂತಕ್ಕಿಳಿಯಿತು. ಡೆವಿಸ್‌ ಲಾರವರು ೧೯೭೩ರ ಬೇಸಿಗೆಯಲ್ಲಿ ಮ್ಯಾಂಚೆಸ್ಟರ್‌ ಸಿಟಿಗೆ ಹೋದರು ಮತ್ತು ಹಲವರ ಪ್ರಕಾರ ಯುನೈಟೆಡ್‌ ತಂಡದ ಅವನತಿಗೆ ಕಾರಣವೆಂದು ಹೇಳಲಾದ ಗೋಲ್‌ಗಳನ್ನು ಗಳಿಸಿದರು. ಆದರೆ ಲಾ ತಮ್ಮ ತಂಡದ ಸದಸ್ಯರೊಂದಿಗೆ ಗೋಲನ್ನು ಹೊಡೆದ ಯಶಸ್ಸನ್ನು ಆಚರಿಸಲು ನಯವಾಗಿ ನಿರಾಕರಿಸಿದರು. ಬೆಸ್ಟ್‌, ಲಾ ಮತ್ತು ಚಾರ್ಲ್ಟನ್‌ರ ಬದಲಿಗೆ ಲೌ ಮಕ್ಕಾರಿ, ಸ್ಟೀವರ್ಟ್‌ ಹೌಸ್ಟನ್‌ ಮತ್ತು ಬ್ರಿಯಾನ್‌‌ ಗ್ರೀನ್‌ಹೋಫ್‌ರನ್ನು ತಂಡಕ್ಕೆ ಸೇರಿಸಿಕೊಳ್ಳಲಾಯಿತು. ಆದರೆ ಇವರಲ್ಲಿ ಯಾರಿಗೂ ಹಿಂದಿದ್ದ ಮೂವರು ತಲುಪಿದ ಔನ್ನತ್ಯಕ್ಕೆ ತಂಡವನ್ನು ಕೊಂಡೊಯ್ಯಲಾಗಲಿಲ್ಲ.
ಆ ಕ್ರೀಡಾಋತುವಿನ ಕೊನೆಯಲ್ಲಿ ಟ್ರ್ಯಾನ್ಮರ್‌ ರೋವರ್ಸ್‌ನಿಂದ ಬಂದಿದ್ದ ಯುವಕ ಸ್ಟೀವ್‌ ಕೊಪೆಲ್ಲ್‌ರವರೊಂದಿಗೆ ನಡೆಸಿದ ಮೊದಲ ಪ್ರಯತ್ನದಲ್ಲಿ ಪ್ರೋತ್ಸಾಹಕ ಪಂದ್ಯ ಗೆದ್ದಿತು. ಈ ಪಂದ್ಯವು ಕೊಪೆಲ್ಲ್‌ರವರಿಗೆ ತನ್ನ ಮೊದಲ ಪಂದ್ಯವಾಗಿತ್ತು. ತಂಡವು ೧೯೭೬ರಲ್ಲಿ FA ಕಪ್‌ ಅಂತಿಮ ಪಂದ್ಯವನ್ನು ತಲುಪಿತಾದರೂ ಸೌತಾಂಪ್ಟನ್‌ ವಿರುದ್ಧ ತಂಡ ಸೋತಿತು. ೧೯೭೭ರಲ್ಲಿ ತಂಡವು ಲಿವರ್‌ಪೂಲ್‌ನ ಎದುರು ೨–೧ರ ಅಂತರದಲ್ಲಿ ಜಯಗಳಿಸಿ ಮತ್ತೆ ಅಂತಿಮ ಪಂದ್ಯಕ್ಕೆ ಪ್ರವೇಶಿಸಿತು. ಈ ಯಶಸ್ಸು ಮತ್ತು ಅವರ ಬೆಂಬಲಿಗರೊಂದಿಗೆ ಜನಪ್ರಿಯತೆಯಿದ್ದರೂ ಸಹ ಡೊಚೆರ್ಟಿಯವರಿಗೆ ಭೌತಚಿಕಿತ್ಸಕನ ಹೆಂಡತಿಯೊಂದಿಗೆ ಸಂಬಂಧವಿದ್ದುದು ದೃಢಪಟ್ಟಾಗ ಅಂತಿಮ ಪಂದ್ಯದ ನಂತರದ ಕೆಲದಿನಗಳಲ್ಲೇ ಅವರನ್ನು ವಜಾಮಾಡಲಾಯಿತು.
೧೯೭೭ರ ಬೇಸಿಗೆಯಲ್ಲಿ ಡೊಚೆರ್ಟಿ ಸ್ಥಾನಕ್ಕೆ ಡೇವ್‌ ಸೆಕ್ಸ್‌ಟನ್‌ರವರನ್ನು ವ್ಯವಸ್ಥಾಪಕರಂತೆ ನೇಮಿಸಲಾಯಿತು. ಅವರು ತುಂಬಾ ರಕ್ಷಣಾತ್ಮಕ ಶೈಲಿಯಲ್ಲಿ ಆಟವನ್ನು ಆಡಿಸಿದರು. ಡೊಚೆರ್ಟಿ ಮತ್ತು ಬಸ್ಬಿಯವರ ಆಕ್ರಮಣಕಾರಿ ಶೈಲಿಯ ಫುಟ್‌ಬಾಲ್‌ಗೆ ಮನಸೋತಿದ್ದ ತಂಡದ ಬೆಂಬಲಿಗರಲ್ಲಿ ಈ ಶೈಲಿಯು ಅಷ್ಟೊಂದು ಜನಪ್ರಿಯವಾಗಲಿಲ್ಲ. ಸೆಕ್ಸ್‌ಟನ್‌ನ ಕಾಲದಲ್ಲಿನ ಪ್ರಮುಖ ಸೇರ್ಪಡೆಗೊಂಡವರೆಂದರೆ ಜೋ ಜೋರ್ಡನ್‌, ಗಾರ್ಡನ್‌ ಮೆಕ್‌‌ಕ್ವೀನ್‌, ಗ್ಯಾರಿ ಬೈಲಿ ಮತ್ತು ರಾಯ್‌ ವಿಲ್ಕಿನ್ಸ್‌. ಆದರೆ ಸೆಕ್ಸ್‌ಟನ್‌ನ ರಕ್ಷಣಾತ್ಮಕ ಶೈಲಿಯು ಅಸ್ಪಷ್ಟತೆಯಿಂದ ಕೂಡಿರುವುದರಿಂದ ಒಮ್ಮೆ ಮಾತ್ರ ಎರಡನೆಯ ಸ್ಥಾನ ಗಳಿಸಲು ಸಫಲವಾಯಿತು ಮತ್ತು FA ಕಪ್‌ ಅಂತಿಮ ಪಂದ್ಯವನ್ನು ಪ್ರವೇಶಿಸಿ ಅರ್ಸೆನಲ್‌ ತಂಡದಿಂದ ಸೋತಿತು. ಸೆಕ್ಸ್‌ಟನ್‌ರವರು ಹಿಂದಿನ ಏಳು ಪಂದ್ಯಗಳನ್ನು ಗೆದ್ದಿದ್ದರೂ ಸಹ ಈ ಟ್ರೋಫಿಗಳನ್ನು ಸೋತದ್ದರಿಂದ ಅವರನ್ನು ೧೯೮೧ರಲ್ಲಿ ಹುದ್ದೆಯಿಂದ ವಜಾ ಮಾಡಲಾಯಿತು.
ಅವರ ಬದಲಿಗೆ ಆಡಂಬರದ ವ್ಯಕ್ತಿಯಾದ ರಾನ್‌ ಅಟ್ಕಿನ್ಸನ್‌ರನ್ನು ನೇಮಿಸಲಾಯಿತು. ಅವರ ತಂಡದಲ್ಲಿ ನಡೆದುಕೊಳ್ಳುವ ರೀತಿಯು ಕ್ಲಬ್‌ಗಳಲ್ಲಿ ಅವರ ಸ್ನೇಹಶೀಲ ಸ್ವಭಾವವನ್ನು ಪ್ರತಿಫಲಿಸುತ್ತದೆ. ಅವರು ನೇಮಕವಾದ ತಕ್ಷಣ ವೆಸ್ಟ್‌ ಬ್ರೊಮ್‌ನ ತನ್ನ ಹಳೆ ಕ್ಲಬ್‌ನಿಂದ ಬ್ರಿಯಾನ್‌ ರೋಬ್ಸನ್‌ರವರನ್ನು ತಂಡಕ್ಕೆ ಕರೆತರಲು ಒಪ್ಪಂದಕ್ಕೆ ಸಹಿ ಹಾಕಿಸುವುದರ ಮೂಲಕ ವರ್ಗಾವಣೆ ಶುಲ್ಕದ ಬ್ರಿಟಿಷ್‌ ದಾಖಲೆಯನ್ನು ಮುರಿದರು. ಡಂಕನ್‌ ಎಡ್ವರ್ಡ್ಸ್‌‌ರವರ ಅವಧಿಯಿಂದ ಇದುವರೆಗೂ ಯುನೈಟೆಡ್‌ನ ಉತ್ತಮ ಮಿಡ್‌ಫೀಲ್ಡ್‌ ಆಟಗಾರರಾಗುವಂತೆ ರಾಬ್ಸನ್‌ ತಯಾರಾದರು. ಅಟ್ಕಿನ್ಸನ್‌ರ ತಂಡವು ಹಿಂದಿನ ಯುವ ಆಟಗಾರರಾದ ನಾರ್ಮನ್‌ ವೈಟ್‌ಸೈಡ್‌ ಮತ್ತು ಮಾರ್ಕ್‌ ಹ್ಯೂಜಸ್‌‌ರೊಂದಿಗೆ ಆಡುತ್ತಿದ್ದ ಜೆಸ್ಪರ್‌ ಓಲ್ಸೆನ್‌, ಪೌಲ್‌ ಮೆಕ್‌ಗ್ರಾತ್‌‌ ಮತ್ತು ಗೋರ್ಡನ್‌ ಸ್ಟ್ರ್ಯಾಚನ್‌ರಂತಹ ಆಟಗಾರರೊಂದಿಗೆ ಹೊಸ ಒಪ್ಪಂದ ಮಾಡಿಕೊಂಡಿತು. ಯುನೈಟೆಡ್‌ ಮೂರು ವರ್ಷದಲ್ಲಿ ಎರಡು ಬಾರಿ ಅಂದರೆ 1983 ಮತ್ತು 1985ರಲ್ಲಿ FA ಕಪ್‌ನ್ನು ಗೆದ್ದಿತು ಮತ್ತು ಅಕ್ಟೋಬರ್‌ನ ಮೊದಲು ತಮ್ಮ ಎದುರಾಳಿಗಳಿಂದ ಹತ್ತು ಅಂಕಗಳಷ್ಟು ಹಿಂದಿದ್ದ ತಂಡವು ಮೊದಲ ಹತ್ತು ಲೀಗ್‌ ಪಂದ್ಯಗಳನ್ನು ಗೆದ್ದ ನಂತರ 1985–86 ಕ್ರೀಡಾಋತುವಿನಲ್ಲಿ ಲೀಗ್‌ನ್ನು ಗೆಲ್ಲುವ ನೆಚ್ಚಿನ ತಂಡವಾಯಿತು. ತಂಡದ ಪ್ರದರ್ಶನವು ಕುಸಿದಿದ್ದರೂ ಸಹ ಯುನೈಟೆಡ್‌ ನಾಲ್ಕನೆಯ ಸ್ಥಾನವನ್ನು ಗಳಿಸಿ ಕ್ರೀಡಾಋತುವನ್ನು ಮುಗಿಸಿತು. ತಂಡದ ಕಳಪೆ ಪ್ರದರ್ಶನವು ಮುಂದಿನ ಕ್ರೀಡಾಋತುವಿನಲ್ಲೂ ಮುಂದುವರಿಯಿತು ಮತ್ತು ೧೯೮೬ರ ನವೆಂಬರ್‌ನ ಆದಿಯಲ್ಲಿ ಯುನೈಟೆಡ್‌ ತಂಡವು ಅಂಕಪಟ್ಟಿಯಲ್ಲಿ ಮೊದಲ ವಿಭಾಗದ ಕೆಳವಲಯದಲ್ಲಿದ್ದಾಗ ಅಟ್ಕಿನ್ಸನ್‌ರನ್ನು ಹುದ್ದೆಯಿಂದ ವಜಾ ಮಾಡಲಾಯಿತು.
ಅಲೆಕ್ಸ್‌ ಫರ್ಗ್ಯೂಸನ್‌ ರ ಅವಧಿ, ಟ್ರಿಬಲ್‌ ಪಂದ್ಯಕ್ಕಿಂತ ಮೊದಲು (೧೯೮೬–೧೯೯೮)
ಫರ್ಗ್ಯೂಸನ್‌ರವರ ಹಲವು ಸೇರ್ಪಡೆಗಳು ಕ್ರೀಡಾಪ್ರೇಮಿಗಳ ನಿರೀಕ್ಷೆಗಳನ್ನು ತಲುಪಲಿಲ್ಲ ಮತ್ತು ನಾಟಿಂಗ್‌ಹ್ಯಾಮ್‌ ಫಾರೆಸ್ಟ್‌ನಲ್ಲಿ ನಡೆದ FA ಕಪ್‌ನ ಮೂರನೇ ಸುತ್ತಿನ ಪಂದ್ಯದಲ್ಲಿ ಸೋಲುವುದರೊಂದಿಗೆ ೧೯೯೦ರ ಆದಿಯಲ್ಲಿ ಫರ್ಗ್ಯೂಸನ್‌‌ರವರು ವ್ಯವಸ್ಥಾಪಕ ಹುದ್ದೆಯಿಂದ ವಜಾ ಆಗುವುದರಲ್ಲಿದ್ದರು. ೫೬ನೇ ನಿಮಿಷದಲ್ಲಿ ಮಾರ್ಕ್‌ ರಾಬಿನ್ಸ್‌ರು ಗಳಿಸಿದ ಗೋಲು ಯುನೈಟೆಡ್‌ ತಂಡವನ್ನು ಗೆಲ್ಲುವಂತೆ ಮಾಡಿತು ಮತ್ತು ಇದು ತಂಡದ ಕಪ್‌ನ ಬೇಟೆಗೆ ಪ್ರಾರಂಭವನ್ನು ನೀಡಿತು. ನಂತರ ತಂಡವು ವೆಂಬ್ಲಿಯಲ್ಲಿ ನಡೆದ ಅಂತಿಮ ಪಂದ್ಯದಲ್ಲಿ ಪಂದ್ಯವು ೩–೩ ಗೋಲುಗಳಿಂದ ಸರಿಸಮವಾದ ನಂತರದ ಮರುಆಟದಲ್ಲಿ ೧-೦ ಅಂತರದಲ್ಲಿ ಅವರು ಕ್ರಿಸ್ಟಲ್‌ ಪ್ಯಾಲೆಸ್‌ ತಂಡವನ್ನು ಸೋಲಿಸಿದರು. ನಂತರದ ವರ್ಷ ಯುನೈಟೆಡ್‌ ತಂಡವು ಲೀಗ್‌ ಕಪ್‌ನ ಅಂತಿಮ ಪಂದ್ಯವನ್ನು ತಲುಪಿತ್ತು. ಆದರೆ ಯುನೈಟೆಡ್‌ನ ಹಿಂದಿನ ವ್ಯವಸ್ಥಾಪಕರಾದ ರಾನ್‌ ಅಟ್ಕಿನ್ಸನ್‌ರವರ ಶೆಫೀಲ್ಡ್‌ ವೆನ್ಸಡೇ ತಂಡದಿಂದ ಸೋತರು. ಆದರೂ ತಂಡವು ರಾಟ್ಟರ್‌ಡ್ಯಾಮ್‌ನಲ್ಲಿ ನಡೆದ ಅಂತಿಮ ಪಂದ್ಯದಲ್ಲಿ ಬಾರ್ಸೆಲೊನಾ ತಂಡವನ್ನು ೨-೧ ಅಂತರದಿಂದ ಸೋಲಿಸುವುದರ ಮೂಲಕ ಕ್ಲಬ್‌ನ ಮೊದಲ ಕಪ್‌ ವಿನ್ನರ್ಸ್‌ ಕಪ್‌ ಪ್ರಶಸ್ತಿಯನ್ನು ತನ್ನದಾಗಿಸಿಕೊಂಡಿತು. ಕಪ್‌‌ ವಿನ್ನರ್ಸ್‌ ಕಪ್‌ನ ವಿಜಯವು 1991ರ UEFA ಸೂಪರ್‌ ಕಪ್‌ನಲ್ಲಿ ಆಡಲು ತಂಡವನ್ನು ಅನುವುಮಾಡಿಕೊಟ್ಟಿತು. ಆ ಪಂದ್ಯಾವಳಿಯಲ್ಲಿ ಓಲ್ಡ್‌ ಟ್ರ್ಯಾಫೋರ್ಡ್‌ನಲ್ಲಿ ನಡೆದ ಪಂದ್ಯದಲ್ಲಿ ಇವರು ಯುರೋಪಿಯನ್‌ ಕಪ್‌ ವಿಜೇತರಾದ ರೆಡ್‌ ಸ್ಟಾರ್‌ ಬೆಲ್‌ಗ್ರೆಡ್‌ ತಂಡವನ್ನು ೧–೦ ಅಂತರದಲ್ಲಿ ಸೋಲಿಸಿದರು. ಪಂದ್ಯವು ಎರಡು ಕಡೆಗಳಲ್ಲಿ ನಡೆಯಬೇಕಾಗಿತ್ತು. ಆದರೆ ಆ ಸಂದರ್ಭದಲ್ಲಿ ಯುಗೊಸ್ಲಾವಿಯಾದಲ್ಲಿ ರಾಜಕೀಯ ಗೊಂದಲಗಳಿದ್ದ ಕಾರಣ UEFA ಓಲ್ಡ್‌ ಟ್ರ್ಯಾಫೋರ್ಡ್‌ನಲ್ಲಿ ಮಾತ್ರ ಪಂದ್ಯವನ್ನು ನಡೆಸಲು ನಿರ್ಧರಿಸಿತು. ೧೯೯೨ರಲ್ಲಿ ವೆಂಬ್ಲಿಯಲ್ಲಿ ಸತತ ಎರಡನೆ ಲೀಗ್‌ ಕಪ್‌ನ ಅಂತಿಮ ಪಂದ್ಯ ಪ್ರವೇಶದ ಪಂದ್ಯದಲ್ಲಿ ಯುನೈಟೆಡ್‌ ತಂಡವು ನಾಟಿಂಗ್‌ಹ್ಯಾಮ್‌ ತಂಡವನ್ನು ೧–೦ ಅಂತರದಿಂದ ಸೋಲಿಸಿತು.
ಅದೇ ಸಮಯದಲ್ಲಿ, ಅಂದರೆ ಸರಿಸುಮಾರು ದಶಕದ ಕೊನೆಗೆ ಮೈದಾನದಿಂದ ಹೊರಗೂ ಕೆಲವು ಘಟನೆಗಳು ನಡೆದವು, ಕ್ಲಬ್‌ನ ಅಧ್ಯಕ್ಷರಾಗಿದ್ದ ಮಾರ್ಟಿನ್‌ ಎಡ್ವರ್ಡ್ಸ್‌ರವರು ೧೯೮೯ರಲ್ಲಿ ಸ್ವತ್ತುಗಳ ಸಾಮ್ರಾಟ ಮೈಕೆಲ್‌ ನೈಟನ್‌ರವರಿಗೆ ಕ್ಲಬ್‌ನ್ನು ಹಸ್ತಾಂತರಿಸಲು ಪ್ರಯತ್ನಿಸಿದರು. ಓಲ್ಡ್‌ ಟ್ರ್ಯಾಫೋರ್ಡ್‌ನ ಮೈದಾನವೂ ಸೇರಿದಂತೆ ಲಾಂಛನಾದಿಗಳೊಂದಿಗೆ ಪೂರ್ಣ ಮ್ಯಾಂಚೆಸ್ಟರ್‌ ಯುನೈಟೆಡ್‌ನ್ನೂ ಸಹ ನೈಟನ್‌ ತೆಗೆದುಕೊಂಡು ಒಟ್ಟು £೨೦ ದಶಲಕ್ಷ ಮೊತ್ತಕ್ಕೆ ಹೆಚ್ಚು ಕಡಿಮೆ ಖಾತ್ರಿಯಾಗುವ ಹಾಗಿತ್ತು ಮತ್ತು ಇದರೊಂದಿಗೆ ಸ್ಟ್ರ್ಯಾಟ್‌‌ಫೋರ್ಡ್‌ನ ಕಛೇರಿಯಲ್ಲಿ ಈ ವ್ಯವಹಾರವನ್ನು ಪೂರ್ಣಗೊಳಿಸುವ ವಿಚಾರದಲ್ಲಿ ನಿರ್ಧಾರಗಳನ್ನು ಕೈಗೊಳ್ಳುವ ಬಗ್ಗೆ ಅಡ್ಡಗೋಡೆಯ ಮೇಲೆ ದೀಪವೆಂಬಂತೆ ಚರ್ಚೆಗಳು ನಡೆದವು. ನೈಟನ್‌ಗೆ ಕ್ಲಬ್‌ನ ಹಣಕಾಸು ದಾಖಲೆಗಳನ್ನು ನೀಡಲಾಯಿತು. ಆದರೆ ವ್ಯವಹಾರವು ಪೂರ್ಣಗೊಳ್ಳುವ ಮೊದಲೇ ಅವರ ಆರ್ಥಿಕ ಸಹಾಯಕರು ಈ ವಿಚಾರದಲ್ಲಿ ಹಿಂಜರಿದ ಕಾರಣ ವ್ಯವಹಾರವು ರದ್ದಾಯಿತು. ಆದರೂ ಈಗಾಗಲೇ ನೈಟನ್‌ ಕ್ಲಬ್‌ನ ಆಂತರಿಕ ವಿಷಯವನ್ನು ತಿಳಿದಿದ್ದರಿಂದ, ಈ ವ್ಯವಹಾರದಲ್ಲಿ ಮೌನವಾಗಿರಲೆಂದು ಅವರಿಗೆ ಕ್ಲಬ್‌ನ ಮಂಡಳಿಯಲ್ಲಿ ಸ್ಥಾನವನ್ನು ನೀಡಲಾಯಿತು. ೧೯೯೧ರಲ್ಲಿ ಟೇಲರ್ ವರದಿಯ ಅನುಸಾರವಾಗಿ ಕ್ಲಬ್‌ನ ಕೆಲವು ಹಣಕಾಸು ಅಗತ್ಯತೆಗಳನ್ನು ಪೂರೈಸುವುದಕ್ಕಾಗಿ ಲಂಡನ್‌ ಷೇರು ವಿನಿಮಯ ಕೇಂದ್ರದ ಮೂಲಕ £೪೭ ದಶಲಕ್ಷ ಮೊತ್ತವನ್ನು ಸಾರ್ವಜನಿಕರಿಂದ ಕ್ಲಬ್‌ ಸಂಗ್ರಹಿಸಿತು. ಮಾರ್ಟಿನ್‌ ಎಡ್ವರ್ಡ್ಸ್‌ ಅಧ್ಯಕ್ಷರ ಹುದ್ದೆಯಲ್ಲಿ ಮುಂದುವರಿದರಾದರೂ ಕ್ಲಬ್‌ ಸಾರ್ವಜನಿಕ ಮಾಲೀಕತ್ವವನ್ನು ಹೊಂದಿತ್ತು.
೧೯೯೧ರ ಬೇಸಿಗೆಯಲ್ಲಿ ಡೆನ್ಮಾರ್ಕಿನ‌ ಗೋಲ್‌ಕೀಪರ್‌ ಪೀಟರ್‌ ಷ್ಮೆಕಲ್‌ರವರು ತಂಡಕ್ಕೆ ಸೇರಿದ್ದರು. ಅವರು ೧೯೯೧–೯೨ರಲ್ಲಿ ನಡೆದ ಮೊದಲ ವಿಭಾಗ ಪಂದ್ಯದಲ್ಲಿ ಯುನೈಟೆಡ್‌ ಪರ ಉತ್ತಮ ರಕ್ಷಣಾತ್ಮಕ ದಾಖಲೆಯ ಆಟದ ಮೂಲಕ ೧೭ ಲೀಗ್‌ಗಳಲ್ಲಿ ಸಂಪೂರ್ಣ ಗೆಲುವು‌ಗಳನ್ನು ನೀಡುವುದರ ಮೂಲಕ ಎರಡನೆಯ ಸ್ಥಾನ ಅಂದರೆ ಲೀಡ್ಸ್‌ ಯುನೈಟೆಡ್‌ ತಂಡಕ್ಕಿಂತ ಕೆಳಗಿನ ಸ್ಥಾನವನ್ನು ಗಳಿಸಲು ಸಹಾಯಕವಾದರು. ಅವರ ಈ ಸಾಧನೆ ಫ್ರೆಂಚ್‌ ಹರಿಕಾರರಾದ ಎರಿಕ್‌ ಕ್ಯಾಂಟೊನಾರ ಸಾಧನೆಗೆ ಸಮಾನವಾಗಿತ್ತು. ಅಲೆಕ್ಸ್‌ ಫರ್ಗ್ಯೂಸನ್‌ರವರು ಮಾರ್ಕ್‌ ಹ್ಯೂಜಸ್‌ ಮತ್ತು ಬ್ರಿಯಾನ್‌ ಮೆಕ್‌‌ಕ್ಲೈರ್‌ರವರ ಸಾಮರ್ಥ್ಯ ಉದ್ದೀಪನೆಗಾಗಿ ಓರ್ವ ಉತ್ತಮ ದಾಳಿಕೋರ ಆಟಗಾರನ ಅಗತ್ಯವಿದೆ ಎನ್ನುವುದನ್ನು ಮನಗೊಂಡು, ಶೆಫೀಲ್ಡ್‌ ವೆನ್ಸಡೆ ತಂಡದ ಸ್ಕ್ರೈಕರ್‌ ಡೇವಿಡ್‌ ಹರ್ಸ್ಟ್‌ರವರನ್ನು ತಂಡಕ್ಕೆ ಸೇರಿಸಿಕೊಳ್ಳಲು ಅನೇಕ ಬಾರಿ ಪ್ರಯತ್ನಿಸಿ ವಿಫಲರಾದರು. ಆದರೆ ೧೯೯೨ರ ನವೆಂಬರ್‌ನಲ್ಲಿ ಲೀಡ್ಸ್‌ ವ್ಯವಸ್ಥಾಪಕ ಹಾವರ್ಡ್‌ ವಿಲ್ಕಿನ್ಸನ್‌ರವರು ಮಾರ್ಟಿನ್‌ ಎಡ್ವರ್ಡ್ಸ್‌ರವರಿಗೆ ಡೆನಿಸ್‌ ಇರ್ವಿನ್‌ರ ಲಭ್ಯತೆಯ ಕುರಿತು ದೂರವಾಣಿ ಕರೆ ಮಾಡಿದಾಗ, ಮಾತುಕತೆಯು ತಕ್ಷಣ ಕ್ಯಾಂಟೊನಾ ಕುರಿತು ತಿರುಗಿತು. ಎಡ್ವರ್ಡ್ಸ್‌ ಮತ್ತು ಫರ್ಗ್ಯೂಸನ್‌ರಿಗೇ ಆಶ್ಚರ್ಯವಾಗುವಂತೆ ನಂತರ ಎರಡೂ ಕ್ಲಬ್‌ಗಳು ನಿಗೂಢ ಫ್ರೆಂಚ್‌ ವ್ಯಕ್ತಿಯ ಶುಲ್ಕವಾಗಿ £೧.೨ ದಶಲಕ್ಷಕ್ಕೆ ಒಪ್ಪಿಗೆ ಸೂಚಿಸಿದವು. ಕ್ಯಾಂಟೊನರ ಆಗಮನದಿಂದ ಯುನೈಟೆಡ್‌ ತಂಡಕ್ಕೆ ಹೊಸ ಸ್ಫೂರ್ತಿಯನ್ನು ನೀಡಿತು. ಅವರ ಮಾರ್ಗದರ್ಶನದಿಂದ ೧೯೬೭ರ ನಂತರದ ಮೊದಲ ಲೀಗ್‌ ಪ್ರಶಸ್ತಿಯ ಗೆಲುವಿಗೆ ಸಹಾಯ ನೀಡಿದರು. ೧೯೯೩ರ ಜುಲೈನಲ್ಲಿ ನಾಟಿಂಗ್‌ಹ್ಯಾಮ್‌ ಫಾರೆಸ್ಟ್‌ನಿಂದ ಬಂದಿದ್ದ ರಾಯ್‌ ಕೀನೆ‌ರೊಂದಿಗೆ ಒಪ್ಪಂದ ಮಾಡಿಕೊಂಡ ಮೇಲೆ, ಕ್ಲಬ್‌ನ ಇತಿಹಾಸದಲ್ಲಿ ಮೊದಲ "ಡಬಲ್‌"ಅನ್ನು ಪೂರ್ಣಗೊಳಿಸಲು FA ಕಪ್‌ನ್ನು ಗೆಲ್ಲುವ ಮೊದಲೇ ೧೯೫೭ರ ನಂತರದಲ್ಲಿ ಮೊದಲ ಬಾರಿಗೆ ಯುನೈಟೆಡ್‌ ಸತತ ಎರಡನೆಯ ಪ್ರಶಸ್ತಿ ಗೆದ್ದಿತು. ಅದೇ ವರ್ಷ ಮಾಜಿ ವ್ಯವಸ್ಥಾಪಕ ಮತ್ತು ಕ್ಲಬ್‌ನ ನಿರ್ದೇಶಕರಾಗಿದ್ದ ಮ್ಯಾಟ್‌ ಬಸ್ಬಿಯವರು ೨೦ ಜನವರಿ ೧೯೯೪ರಂದು ನಿಧನರಾದ್ದರಿಂದ ಕ್ಲಬ್‌ ಶೋಕಕ್ಕೆ ಒಳಗಾಯಿತು.
೧೯೮೮–೮೯ರ ಕ್ರೀಡಾಋತುವಿನ ನಂತರ 1994–95ರ ಕ್ರೀಡಾಋತುವು ಕ್ಲಬ್‌ನ ಮೊದಲ ಟ್ರೋಫಿ ರಹಿತ ಅವಧಿಯಾಗಿತ್ತು. ಕ್ರೀಡಾಋತುವಿನ ಕೊನೆಯ ವಾರದವರೆಗೆ ತಮ್ಮ ಪ್ರಶಸ್ತಿಗಾಗಿ ಬೇಟೆಯಾಡಿದರೂ, FA ಕಪ್‌ನ ಅಂತಿಮ ಪಂದ್ಯದಲ್ಲಿ ಎವರ್ಟನ್‌ನಿಂದ ಸೋತರು. ನ್ಯೂಕ್ಯಾಸಲ್‌ ಯುನೈಟೆಡ್‌ನಿಂದ ಬಂದಿದ್ದ ಆಂಡಿ ಕೋಲೆರವರು £೬ ದಶಲಕ್ಷ ಮೊತ್ತದ ಬ್ರಿಟಿಷ್‌ ದಾಖಲೆ ಶುಲ್ಕ ಮತ್ತು ಕೀತ್‌ ಗಿಲೆಸ್ಪಿರನ್ನು ಸೇರಿಸಿಕೊಳ್ಳಬೇಕೆಂಬ ಬೇಡಿಕೆಯೊಂದಿಗೆ ಒಪ್ಪಂದ ಮಾಡಿಕೊಂಡರು. ಆದರೂ ಯುನೈಟೆಡ್‌ ಪರ ಕೋಲೆಯವರ ಮೊದಲ ಪಂದ್ಯದ ನಂತರದ ಸೆಲ್‌ಹರ್ಸ್ಟ್‌ ಪಾರ್ಕ್‌ನಲ್ಲಿ ನಡೆದ ಯುನೈಟೆಡ್‌ ಪಂದ್ಯದಲ್ಲಿ ಕ್ಯಾಂಟೊನಾಗೆ ಕ್ಯಾಂಟೊನಾರವರು ಕ್ಷೇತ್ರದಿಂದ ಹೊರಬಂದರೆಂದು ಕ್ರಿಸ್ಟಲ್‌ ಪ್ಯಾಲೆಸ್‌ ಬೆಂಬಲಿಗ ಮ್ಯಾಥ್ಯೂ‌ ಸಿಮೊನ್ಸ್‌ರವರು ಜನಾಂಗೀಯ ನಿಂದನೆ ಮಾಡಿದರೆಂದು ಗುಂಪಿನೊಳಗೆ ಹಾರಿ ಸಿಮೊನ್ಸ್‌ರವರ ಮೇಲೆ ದಾಳಿ ಮಾಡಿದುದಕ್ಕಾಗಿ ಅವರನ್ನು ಎಂಟು ತಿಂಗಳು ಅಮಾನತು ಮಾಡಲಾಯಿತು. ಯುನೈಟೆಡ್‌ ತಂಡವು ಆ ಕ್ರೀಡಾಋತುವಿನಲ್ಲಿ ಹ್ಯಾಟ್‌-ಟ್ರಿಕ್‌ನ್ನು ಪೂರ್ಣಗೊಳಿಸಲು ಸಾಧ್ಯವಾಗದಿರುವುದಕ್ಕೆ ಕಾರಣವಾಗಿ ಕೆಲವರು ಕ್ಯಾಂಟೊನಾರ ಅಮಾನತನ್ನು ಉಲ್ಲೇಖಿಸುತ್ತಾರೆ. ಈ ಕ್ರೀಡಾಋತುವಿನ ವಿಫಲತೆಗಳು ಫರ್ಗ್ಯೂಸನ್‌ರವರನ್ನು ತಂಡದ ಕೆಲವು ಪ್ರಮುಖ ಮರುನಿರ್ಮಾಣ ನಿರ್ಧಾರಗಳಿಗೆ ಪ್ರೇರೇಪಿಸಿತು. ಅವರು ಪೌಲ್‌ ಇನ್ಸ್‌, ಆಂಡ್ರೀ ಕ್ಯಾಂಚೆಲ್‌ಸ್ಕಿಸ್‌ ಮತ್ತು ಮಾರ್ಕ್‌ ಹ್ಯೂಜಸ್‌ರವರನ್ನು ಮಾರಾಟ ಮಾಡಿ, ಅವರ ಬದಲಿಗೆ ಕ್ಲಬ್‌ನ ಯುವ ತಂಡದಿಂದ ಡೇವಿಡ್‌ ಬೆಕ್‌ಹ್ಯಾಮ್‌, ಗ್ಯಾರಿ ನೆವಿಲ್ಲೆ, ಫಿಲ್‌ ನೆವಿಲ್ಲೆ ಮತ್ತು ಪೌಲ್‌ ಷೋಲಸ್‌ರವರನ್ನು ತಂಡಕ್ಕೆ ಸೇರಿಸಿಕೊಂಡರು. ೧೯೯೫–೯೬ರ ಕ್ರೀಡಾಋತುವಿನ ಮೊದಲ ದಿನದಲ್ಲಿ ಆಸ್ಟನ್‌ ವಿಲ್ಲಾ ತಂಡವನ್ನು ೩-೧ ಅಂತರದಿಂದ ಸೋಲಿಸಿದ ನಂತರ ಕಿರುತೆರೆ ಪಂಡಿತ ಅಲಾನ್‌ ಹಾನ್ಸೆನ್‌ರವರು "ನೀವು ಮಕ್ಕಳೊಂದಿಗೆ ಎಂದಿಗೂ ಗೆಲ್ಲಲಾಗುವುದಿಲ್ಲ." ಎಂದು ಘೋಷಿಸಿದರು ತಂಡಕ್ಕೆ ಬಂದ ಹೊಸ ಆಟಗಾರರಲ್ಲಿ ಶೀಘ್ರದಲ್ಲೇ ಇಂಗ್ಲೆಂಡ್‌ ಪರ ಆಡುವ ಅಂತರ್‌ರಾಷ್ಟ್ರೀಯ ಆಟಗಾರರಾದ ಹಲವರು ಅಲ್ಲಿ ಉತ್ತಮ ಪ್ರದರ್ಶನ ನೀಡಿದರು. ೧೯೯೫ರ ಅಕ್ಟೋಬರ್‌ನಲ್ಲಿ ಹಿಂದಿರುಗಿದ ಕ್ಯಾಂಟೊನಾರವರಿಂದ ತರಬೇತಿ ಪಡೆದ ಯುನೈಟೆಡ್‌ ತಂಡವು ಡಬಲ್‌ ಪಂದ್ಯವನ್ನು ಎರಡು ಬಾರಿ ಗೆದ್ದ ಮೊದಲ ಇಂಗ್ಲೀಷ್‌ ಕ್ಲಬ್‌ ಆಗಿತ್ತು. ಹಾಗಾಗಿ ಅದಕ್ಕೆ "ಡಬಲ್‌ ಡಬಲ್‌" ಎನ್ನುವ ಅಡ್ಡಹೆಸರು ಬಂದಿತು.
೧೯೯೬ರ ಜುಲೈನಲ್ಲಿ ನಾಯಕ ಸ್ಟೀವ್‌ ಬ್ರೂಸ್‌ ಬಿರ್ಮಿಂಗ್‌ಹ್ಯಾಮ್‌ ಸಿಟಿಗೆ ಹೋದರು ಮತ್ತು ಅಲೆಕ್ಸ್‌ ಫರ್ಗ್ಯೂಸನ್‌ರವರು ಎರಿಕ್‌ ಕ್ಯಾಂಟೊನಾರವರನ್ನು ಕ್ಲಬ್‌ನ ಹೊಸ ನಾಯಕನನ್ನಾಗಿ ಮಾಡಿದರು. 1996–97ರಲ್ಲಿ ನಡೆದ ನಾಲ್ಕನೆ ಲೀಗ್ ಪ್ರಶಸ್ತಿ ಪಂದ್ಯದಲ್ಲಿ ತಂಡವನ್ನು ಮುನ್ನಡೆಸುವುದರೊಂದಿಗೆ ಐದು ವರ್ಷಗಳ ಕಾಲ ತಂಡದ ನಾಯಕರಾಗಿದ್ದ ಅವರು ಆ ಕ್ರೀಡಾಋತುವಿನ ಕೊನೆಯಲ್ಲಿ ಫುಟ್‌ಬಾಲ್‌ನಿಂದ ನಿವೃತ್ತಿಯನ್ನು ತಮ್ಮ ೩೦ನೆಯ ವಯಸ್ಸಿನಲ್ಲಿ ಪಡೆದರು. ಅವರ ಜಾಗಕ್ಕೆ ಟೆಡ್ಡಿ ಶೆರಿಂಗ್ಯಾಮ್‌ರನ್ನು ನೇಮಿಸಲಾಯಿತು ಮತ್ತು ಅವರು ತಮ್ಮ ಸಾಂಪ್ರದಾಯಿಕ ೭ ಸಂಖ್ಯೆಯ ಅಂಗಿಯನ್ನು ಡೇವಿಡ್‍ ಬೆಕ್‌ಹ್ಯಾಮ್‌ ರಿಗೆ ನೀಡಿದರು. ತಂಡವು 1997–98 ಕ್ರೀಡಾಋತುವನ್ನು ಉತ್ತಮವಾಗಿ ಪ್ರಾರಂಭಿಸಿತು. ಆದರೆ ಕ್ರಿಸ್ಮಸ್‌ನ ನಂತರ ಐದು ಪಂದ್ಯಗಳನ್ನು ಸೋತು, ಡಬಲ್‌ ಪ್ರಶಸ್ತಿ ವಿಜೇತರಾದ ಅರ್ಸೆನಲ್‌ಗಿಂತ ಒಂದು ಅಂಕ ಹಿಂದಿದ್ದು ಎರಡನೆಯ ಸ್ಥಾನವನ್ನು ಪಡೆದರು. ಇದರ ನಂತರ ಯಾವುದೇ ನಿಯಮಿತ ಸ್ಪರ್ಧಿಗಳಿಲ್ಲದ, ನಂತರದ ಕೆಲವು ವರ್ಷಗಳಲ್ಲಿ ಉತ್ತಮ ಪ್ರಶಸ್ತಿ ಸ್ಪರ್ಧಿಯಂತೆ ಅರ್ಸೆನಲ್‌ನ ಆಗಮನವಾಗಿತ್ತು.
ಟ್ರಿಬಲ್‌ ಪಂದ್ಯಗಳು (೧೯೯೮–೯೯)
thumb|ದ ಟ್ರಿಬಲ್‌ ಪಾರಿತೋಷಕಗಳು – ದ ಪ್ರೀಮಿಯರ್‌ ಲೀಗ್‌, ಚ್ಯಾಂಪಿಯನ್ಸ್‌ ಲೀಗ್‌ ಮತ್ತು FA ಕಪ್‌ (ಎಡದಿಂದ ಬಲಕ್ಕೆ) ಮ್ಯಾಂಚೆಸ್ಟರ್‌ ಯುನೈಟೆಡ್‌ಗೆ 1998–99ರ ಕ್ರೀಡಾಋತುವು ಇಂಗ್ಲೀಷ್‌ ಫುಟ್‌ಬಾಲ್‌ ಇತಿಹಾಸದಲ್ಲಿ ಅತಿ ಯಶಸ್ವಿ ಕ್ರೀಡಾಋತುವಾಗಿತ್ತು. ಏಕೆಂದರೆ ಒಂದೇ ಕ್ರೀಡಾಋತುವಿನಲ್ಲಿ ಪ್ರೀಮಿಯರ್‌ ಲೀಗ್‌, FA ಕಪ್‌ ಮತ್ತು UEFA ಚಾಂಪಿಯನ್ಸ್‌ ಲೀಗ್‌ ಗೆಲ್ಲುವುದರ ಮೂಲಕ ಟ್ರಿಬಲ್‌ ಗೆದ್ದ ಏಕೈಕ ಇಂಗ್ಲೀಷ್‌ ತಂಡವಾಯಿತು. ತೀವ್ರ ಒತ್ತಡದ ಪ್ರೀಮಿಯರ್‌ ಲೀಗ್‌ ಕ್ರೀಡಾಋತು ಮುಗಿದ ತಕ್ಷಣ, ಮ್ಯಾಂಚೆಸ್ಟರ್‌ ಯುನೈಟೆಡ್‌ ತಂಡವು ಅಂತಿಮ ದಿನದಲ್ಲಿ ಟೊಟ್ಟೆನ್‌ಹ್ಯಾಮ್‌ ಹಾಟ್‌ಸ್ಪರ್‌ನ್ನು ೨–೧ ಅಂತರದಿಂದ ಸೋಲಿಸಿ ಪ್ರಶಸ್ತಿಯನ್ನು ಗೆದ್ದಿತು. ಆ ಸಮಯದಲ್ಲಿ ಅರ್ಸೆನಲ್‌ ೧–೦ ಅಂತರದಲ್ಲಿ ಆಸ್ಟನ್‌ ವಿಲ್ಲಾ ತಂಡವನ್ನು ಸೋಲಿಸಿತ್ತು. ಪ್ರೀಮಿಯರ್‌ ಲೀಗ್‌ ಗೆದ್ದಿದ್ದು ಟ್ರಿಬಲ್‌ನ ಮೊದಲ ಭಾಗವಾಗಿತ್ತು. ಇದನ್ನು ವ್ಯವಸ್ಥಾಪಕರಾಗಿದ್ದ ಅಲೆಕ್ಸ್‌ ಫರ್ಗ್ಯೂಸನ್‌ರವರು ತುಂಬಾ ಕಠಿಣವಾಗಿತ್ತು ಎಂದು ವಿವರಿಸುತ್ತಾರೆ. FA ಕಪ್‌ನ ಅಂತಿಮ ಪಂದ್ಯದಲ್ಲಿ ಯುನೈಟೆಡ್‌ ತಂಡವು ನ್ಯೂಕ್ಯಾಸಲ್‌ ಯುನೈಟೆಡ್‌ ತಂಡವನ್ನು ಎದುರಿಸಿತ್ತು. ಟೆಡ್ಡಿ ಷೆರಿಂಗ್‌ಹ್ಯಾಮ್‌ ಮತ್ತು ಪೌಲ್‌ ಷೋಲ್ಸ್‌ರವರು ಗಳಿಸಿದ ಗೋಲುಗಳೊಂದಿಗೆ ೨-೦ ಅಂತರದಲ್ಲಿ ತಂಡ ಗೆದ್ದಿತು. ಆ ಅವಧಿಯ ಕೊನೆಯ ಪಂದ್ಯವಾದ 1999 UEFA ಚಾಂಪಿಯನ್ಸ್‌ ಲೀಗ್‌ ಅಂತಿಮ ಪಂದ್ಯದಲ್ಲಿ ಅವರು ಬೇಯರ್ನ್‌ ಮ್ಯುನಿಚ್‌ ತಂಡವನ್ನು ಸೋಲಿಸಿದರು. ಗಾಯಗೊಂಡ ಸಮಯದಲ್ಲಿ ಒಂದು ಗೋಲು ಹಿಂದಿದ್ದ ತಂಡ ನಂತರ ಎರಡು ಗೋಲ್‌ಗಳನ್ನು ಗಳಿಸಿ ೨-೧ ಅಂತರದಲ್ಲಿ ಗೆದ್ದು ಹಿಂದೆಂದೂ ಕಾಣದ ರೀತಿಯಲ್ಲಿ ವಿಜಯ ಸಾಧಿಸಿ ಗೆಲುವಿನ ಲಯವನ್ನು ಕಂಡುಕೊಂಡಿತು. ಫರ್ಗ್ಯೂಸನ್‌ರವರು ಫುಟ್‌ಬಾಲ್‌ಗೆ ತಮ್ಮ ಸೇವೆಗಳಿಗಾಗಿ ನೈಟ್‌ ಪದವಿ ಪಡೆದರು. ಟೋಕಿಯೊದಲ್ಲಿ ನಡೆದ ಇಂಟರ್‌ಕಾಂಟಿನೆಂಟಲ್‌ ಕಪ್‌ನಲ್ಲಿ ಪಲ್ಮೀರಾಸ್‌ ತಂಡವನ್ನು ಮ್ಯಾಂಚೆಸ್ಟರ್‌ ಯುನೈಟೆಡ್‌ ೧–೦ ಅಂತರದಲ್ಲಿ ಸೋಲಿಸುವುದರೊಂದಿಗೆ ದಾಖಲೆ ವರ್ಷವನ್ನು ಮುಕ್ತಾಯಗೊಳಿಸಿದರು.
ಟ್ರಿಬಲ್‌ನ ನಂತರ (೧೯೯೯–ಇಲ್ಲಿಯವರೆಗೆ)
ಯುನೈಟೆಡ್‌ ೨೦೦೦ ಮತ್ತು ೨೦೦೧ರಲ್ಲಿ ಲೀಗ್‌ ಪಂದ್ಯವನ್ನು ಗೆದ್ದಿತು. ಆದರೆ ಕ್ಲಬ್‌ ಯುರೋಪಿಯನ್‌ ಕಪ್‌ನ್ನು ಉಳಿಸಿಕೊಳ್ಳಲು ವಿಫಲವಾದ ಕಾರಣ ಮಾಧ್ಯಮಗಳು ಆ ಕ್ರೀಡಾಋತುವನ್ನು ಕ್ಲಬ್‌ನ ಪಾಲಿಗೆ ವಿಫಲತೆಗಳ ಅವಧಿ ಎಂದು ಬಣ್ಣಿಸಿದರು. ೨೦೦೦ರಲ್ಲಿ ಮ್ಯಾಂಚೆಸ್ಟರ್‌ ಯುನೈಟೆಡ್‌ ಕ್ಲಬ್‌ ಪ್ರಮುಖ ಯುರೋಪಿಯನ್‌ ಫುಟ್‌ಬಾಲ್‌ ಕ್ಲಬ್‌ಗಳ ಸಮೂಹ G-೧೪ರ ೧೪ ಸ್ಥಾಪಕ ಸದಸ್ಯರಲ್ಲಿ ಒಂದಾಯಿತು. ಕ್ಲಬ್‌ ಬ್ರೆಜಿಲ್‌ನಲ್ಲಿ ನಡೆಯಲಿದ್ದ FIFA ಕ್ಲಬ್‌ ವಿಶ್ವ ಚಾಂಪಿಯನ್‌ಶಿಪ್‌ ಆರಂಭಿಕ ಪಂದ್ಯದಲ್ಲಿ ಸ್ಪರ್ಧಿಸುವುದಕ್ಕಾಗಿ ೧೯೯೯–೨೦೦೦ರ FA ಕಪ್‌ನಲ್ಲಿ ಭಾಗವಹಿಸಲು FA, UEFA ಮತ್ತು ಇಂಗ್ಲೆಂಡ್‌ ೨೦೦೬ ವಿಶ್ವ ಕಪ್‌ ಬಿಡ್‌ ಮಂಡಳಿಯಿಂದ ಬಂದಿರುವ ಒತ್ತಡವನ್ನು ತಿಳಿಸಿ ನಿರಾಕರಿಸಿತು. ಯುರೋಪ್‌ನಲ್ಲಿ ತಂಡವನ್ನು ಸೋಲಿಸಲು ಕಠಿಣವಾಗುವಂತೆ ಫರ್ಗ್ಯೂಸನ್‌ರವರು ಹೆಚ್ಚಿನ ರಕ್ಷಣಾತ್ಮಕ ತಂತ್ರಗಳನ್ನು ಆಟದಲ್ಲಿ ಸೇರಿಸಿಕೊಂಡಿದ್ದರು. ಆದರೆ ಆ ತಂತ್ರಗಳು ಫಲಿಸದೆ ಯುನೈಟೆಡ್‌ ತಂಡವು 2001–02 ಪ್ರೀಮಿಯರ್‌ ಲೀಗ್‌ನ ಕ್ರೀಡಾಋತುವಿನಲ್ಲಿ ಮೂರನೆಯ ಸ್ಥಾನವನ್ನು ಗಳಿಸಲಷ್ಟೇ ಸಫಲವಾಯಿತು. ಕ್ಲಬ್‌ ಮುಂದಿನ ಕ್ರೀಡಾಋತುವನ್ನು (2002–03) ಉತ್ತಮವಾಗಿ ಆರಂಭಿಸಿ ಲೀಗ್‌ನ್ನು ತನ್ನದಾಗಿಸಿಕೊಂಡಿತು. ಆದರೆ ಮಾದಕ ದ್ರವ್ಯ ಪರೀಕ್ಷೆಯಿಂದ ತಪ್ಪಿಸಿಕೊಂಡಿದುದಕ್ಕಾಗಿ ರಿಯೊ ಫೆರ್ಡಿನಾಂಡ್‌ರವರು ಎಂಟು ತಿಂಗಳ ವಿವಾದಾತ್ಮಕ ಅಮಾನತಿನಲ್ಲಿದ್ದ ಕಾರಣ ತಂಡದ ಪ್ರದರ್ಶನವು ನಂತರದ ದಿನಗಳಲ್ಲಿ ಇಳಿಮುಖವಾಗುತ್ತಾ ಹೋಯಿತು. ತಂಡವು 2004ರ FA ಕಪ್‌ನ ಗೆಲುವಿನ ಹಾದಿಯಲ್ಲಿ ಅರ್ಸೆನಲ್‌ (ಆ ಕ್ರೀಡಾಋತುವಿನ ಅಂತಿಮ ಲೀಗ್‌ ವಿಜೇತರು) ತಂಡವನ್ನು ಸೋಲಿಸಿ, ಅಂತಿಮ ಪಂದ್ಯದಲ್ಲಿ ಮಿಲ್‌ವಾಲ್‌ ತಂಡವನ್ನು ಸೋಲಿಸಿ ಕಪ್‌ನ್ನು ಗೆದ್ದಿತು.
2004–05ರ ಕ್ರೀಡಾಋತುವಿನಲ್ಲಿ ತಂಡವು ಸ್ಟ್ರೈಕರ್‌ ರುಡ್‌ ವಾನ್‌ ನಿಸ್ಟೆಲ್ರೂಯ್‌ರವರು ಗಾಯಗೊಂಡ ಕಾರಣ ಹೆಚ್ಚಿನ ಗೋಲುಗಳನ್ನು ಗಳಿಸಲು ವಿಫಲವಾಯಿತು ಮತ್ತು ಆ ಕ್ರೀಡಾಋತುವಿನಲ್ಲಿ ಯುನೈಟೆಡ್‌ ಟ್ರೋಫಿಯಿಲ್ಲದೆ, ಮೂರನೆಯ ಸ್ಥಾನ ಗಳಿಸುವ ಮೂಲಕ ತೃಪ್ತಿಗೊಂಡಿತು. ಇದೇ ಸಮಯದಲ್ಲಿ ೧೨೦ ನಿಮಿಷಗಳಲ್ಲಿ ಯಾವುದೇ ಗೋಲುಗಳಿಲ್ಲದೆ ಪಂದ್ಯ ಸರಿಸಮವಾದ ನಂತರ ಪೆನಾಲ್ಟಿಗಳಲ್ಲಿ ಅರ್ಸೆನಲ್‌ ತಂಡ ಯುನೈಟೆಡ್‌ನ್ನು ಸೋಲಿಸಿದ್ದರಿಂದ FA ಕಪ್‌ ಸಹ ಕೈತಪ್ಪಿ ಹೋಯಿತು. ಅದೇ ಸಮಯದಲ್ಲಿ ಮೈದಾನದ ಹೊರಗೆ ಕ್ಲಬ್‌ನ್ನು ಸ್ವಾಧೀನಪಡಿಸಿಕೊಳ್ಳುವ ಸಾಧ್ಯತೆಗಳ ಬಗ್ಗೆ ಮಾತು ಕೇಳಿ ಬರುತಿತ್ತು. ಹಾಗೆಯೇ ೧೨ ಮೇ ೨೦೦೫ರಲ್ಲಿ ಅಮೆರಿಕಾದ ವ್ಯಾಪಾರಸ್ಥ ಮಾಲ್ಕೊಲ್ಮ್‌ ಗ್ಲೇಜರ್‌ ಸುಮಾರು £೮೦೦ ದಶಲಕ್ಷ (ಆಗಿನ ಸುಮಾರು $೧.೫ ಶತಕೋಟಿ) ಮೌಲ್ಯಕ್ಕೆ ತಮ್ಮ ಬಂಡವಾಳ ಸಂಸ್ಥೆಯಾದ ರೆಡ್‌ ಫುಟ್‌ಬಾಲ್‌ Ltd. ಮೂಲಕ ಕ್ಲಬ್‌ನ [[ಮಾಲ್‌ಕಾಲ್ಮ್‌ ಗ್ಲೇಜರ್‌ರ ಮ್ಯಾಂಚೆಸ್ಟರ್‌ ಯುನೈಟೆಡ್‌ನ
೨೦೦೬ರ ಜುಲೈನಲ್ಲಿ ಕ್ಲಬ್‌ ನವೀಕೃತ ಹಣಕಾಸು ಪ್ಯಾಕೇಜ್‌ನ್ನು ಪ್ರಕಟಿಸಿತು. ಅದರ ಒಟ್ಟು ಮೊತ್ತ £೬೬೦ ದಶಲಕ್ಷ. ಅದರಿಂದ ಬರುವ ವಾರ್ಷಿಕ ಬಡ್ಡಿ £೬೨ ದಶಲಕ್ಷ ಆಗಿತ್ತು. ಹೊಸ ಹಣಕಾಸು ಯೋಜನೆಯಿಂದಾಗಿ ವಾರ್ಷಿಕ ಪಾವತಿಯಲ್ಲಿ ೩೦% ಇಳಿಕೆಯಾಯಿತು. 2006–07ರ ಕ್ರೀಡಾಋತುವಿನಲ್ಲಿ ಯುನೈಟೆಡ್‌ ೧೯೯೦ರ ದಶಕದ ಕೊನೆಯಲ್ಲಿ ತಂಡದ ಯಶಸ್ಸಿಗೆ ಮೂಲತತ್ವವಾಗಿದ್ದ ತನ್ನ ಹಿಂದಿನ ಆಕ್ರಮಣಕಾರಿ ಶೈಲಿಗೆ ಮರಳಿತು. ಇದರಿಂದಾಗಿ ತಂಡವು ೩೨ ಪಂದ್ಯಗಳಲ್ಲಿ ೨೦ಕ್ಕೂ ಹೆಚ್ಚು ಗೋಲುಗಳನ್ನು ಗಳಿಸಿ ಚೆಲ್ಸಿಯಾದೊಂದಿಗೆ ಎರಡನೆಯ ಸ್ಥಾನವನ್ನು ಹಂಚಿಕೊಂಡಿತು. ೨೦೦೭ರ ಜನವರಿಯಲ್ಲಿ, ಯುನೈಟೆಡ್‌ ಸ್ವಿಟ್ಜರ್ಲೆಂಡ್‌ನ ಹೆಲ್ಸಿಂಗ್‌ಬೊರ್ಗ್‌ನವರಾದ ಹೆನ್ರಿಕ್‌ ಲಾರ್ಸನ್‌‌ರೊಂದಿಗೆ ಎರಡು ತಿಂಗಳ ಕರಾರುಸಾಲದೊಂದಿಗೆ ಒಪ್ಪಂದ ಮಾಡಿಕೊಂಡಿತು. ಎರಡನೆಯ ಟ್ರಿಬಲ್‌ನ ವಿಶ್ವಾಸದೊಂದಿಗೆ ಚಾಂಪಿಯನ್ಸ್‌ ಲೀಗ್‌ನ ಸೆಮಿ-ಫೈನಲ್‌ನಲ್ಲಿ ಈ ಸ್ಟ್ರೈಕರ್‌ ಯುನೈಟೆಡ್‌ ಪರ ಪ್ರಮುಖ ಪಾತ್ರವನ್ನು ವಹಿಸಿದ್ದರು. ಆದರೂ ಸೆಮಿ-ಫೈನಲ್‌ನಲ್ಲಿ ಯುನೈಟೆಡ್‌ ಮಿಲನ್‌ ತಂಡದ ಎದುರು ಒಟ್ಟಾಗಿ ೩–೫ ಅಂತರದಲ್ಲಿ ಸೋತಿತು. ಕೊನೆಯ ಪ್ರಶಸ್ತಿ ಗೆದ್ದು ನಾಲ್ಕು ವರ್ಷಗಳ ನಂತರ ಚೆಲ್ಸಿಯಾ ತಂಡ ಅರ್ಸೆನಲ್‌ ತಂಡದೊಂದಿಗೆ ಪಂದ್ಯ ಸರಿಸಮ ಮಾಡಿಕೊಂಡ ನಂತರ ೬ ಮೇ ೨೦೦೭ರಲ್ಲಿ ಪ್ರೀಮಿಯರ್‌ ಲೀಗ್‌ ಪ್ರಶಸ್ತಿಯನ್ನು ಮತ್ತೆ ಗೆದ್ದರು. ಎರಡು ಪಂದ್ಯಗಳಿರುವಾಗಲೇ ಬ್ಲೂ ತಂಡಕ್ಕಿಂತ ಏಳು ಅಂಕಗಳ ಹಿಂದಿದ್ದು, ಹಿಂದಿನ ದಿನ ಮ್ಯಾಂಚೆಸ್ಟರ್‌ ಡರ್ಬಿಯಲ್ಲಿ ನಡೆದ ಯುನೈಟೆಡ್‌ನ ೧–೦ ಅಂತರದ ವಿಜಯದಿಂದ ತನ್ನ ಅಸ್ತಿತ್ವವನ್ನು ಸಾಬೀತುಪಡಿಸಿದ ೧೫ ಕ್ರೀಡಾಋತುಗಳಲ್ಲಿ ಒಂಬತ್ತನೆಯ ಪ್ರೀಮಿಯರ್‌ ಲೀಗ್‌ ಪ್ರಶಸ್ತಿಯನ್ನಾಗಿಸಿಕೊಂಡಿತ್ತು. ಆದರೂ, ಇಂಗ್ಲೆಂಡ್‌ನ ಹಳೆಯ ಕ್ರೀಡಾಂಗಣವನ್ನು ಏಳು ವರ್ಷದ ಹಿಂದೆ ನೆಲಸಮ ಮಾಡಿದ ಕಾರಣ ಹೊಸ ವೆಂಬ್ಲಿ ಕ್ರೀಡಾಂಗಣದಲ್ಲಿ ಆಯೋಜಿಸಿದ ಮೊದಲ FA ಕಪ್‌ ಅಂತಿಮ ಪಂದ್ಯ ಹೆಚ್ಚಿನ ಸಮಯದಲ್ಲಿ ಚೆಲ್ಸಿಯಾ ತಂಡವು ಯುನೈಟೆಡ್‌ನ್ನು ೧-೦ ಅಂತರದಿಂದ ಸೋಲಿಸಿದ್ದರಿಂದ ಅನಿರೀಕ್ಷಿತ ನಾಲ್ಕನೆಯ ಡಬಲ್‌ ಪಂದ್ಯವು ಸಾಧ್ಯವಾಗಲಿಲ್ಲ.
2007–08ರ ಕ್ರೀಡಾಋತುವಿನಲ್ಲಿ ಕಳಪೆ ಪ್ರಾರಂಭವನ್ನು ಹೊರತುಪಡಿಸಿ, ಮೊದಲ ಮೂರು ಪಂದ್ಯಗಳ ನಂತರ ಪ್ರೀಮಿಯರ್‌ ಲೀಗ್‌ನಲ್ಲಿ ತಮ್ಮನ್ನು ೧೭ನೆಯ ಸ್ಥಾನದಲ್ಲಿ ಕಂಡುಕೊಳ್ಳುವುದರ ಮೂಲಕ ಯುನೈಟೆಡ್‌ ಯುರೋಪಿಯನ್‌ ಡಬಲ್‌ನ್ನು ಯಶಸ್ವಿಯಾಗಿ ಪೂರೈಸಿತು. ಆದರೂ ೧೧ ಮೇ ೨೦೦೮ರಲ್ಲಿ ಯುನೈಟೆಡ್‌ವು ವಿಗಾನ್‌ ಅಥ್ಲೆಟಿಕ್‌ ತಂಡವನ್ನು ಸೋಲಿಸುವುದರ ಮೂಲಕ ಪ್ರೀಮಿಯರ್‌ ಲೀಗ್‌ ಪ್ರಶಸ್ತಿಯನ್ನು ಉಳಿಸಿಕೊಂಡಿತು. ಪ್ರಶಸ್ತಿಯ ಮತ್ತೊಂದು ಸ್ಪರ್ಧಿ ಚೆಲ್ಸಿಯಾ ತಂಡವು ಬೋಲ್ಟಾನ್‌ ವಾಂಡರರ್ಸ್‌ನೊಂದಿಗೆ ಆಟವನ್ನು ಸರಿಸಮ ಮಾಡಿಕೊಂಡು ಯುನೈಟೆಡ್‌ ಎರಡು ಅಂಕಗಳೊಂದಿಗೆ ಕ್ರೀಡಾಋತುವನ್ನು ಪೂರ್ಣಗೊಳಿಸಿತು. ಕ್ಲಬ್‌ ತನ್ನ ಇತಿಹಾಸದಲ್ಲಿ ಯುರೋಪಿಯನ್‌ ಕಪ್‌ ಅಂತಿಮ ಪಂದ್ಯವನ್ನು ಮೂರನೆಯ ಬಾರಿ ತಲುಪಿತು. ಬಾರ್ಸೆಲೋನಾ ಮತ್ತು ರೋಮ್‌ನಂತಹ ಕ್ಲಬ್‌ಗಳನ್ನು ಸೋಲಿಸುವುದರ ಮೂಲಕ ತನ್ನ ಅಂತಿಮ ಪಂದ್ಯಕ್ಕೆ ಹಾದಿಯನ್ನು ಸುಗಮಗೊಳಿಸಿತು. ೨೧ ಮೇ ೨೦೦೮ರಂದು ಮಾಸ್ಕೋದ ಲುಜ್ನಿಕಿ ಕ್ರೀಡಾಂಗಣದಲ್ಲಿ ನಡೆದ ಚೆಲ್ಸಿಯಾ‌ ವಿರುದ್ಧದ ಪಂದ್ಯದಲ್ಲಿ ಸಾಮಾನ್ಯ ಅವಧಿಯಲ್ಲಿ ೧-೧ರ ಅಂತರದಲ್ಲಿ ಪಂದ್ಯ ಸರಿಸಮವಾದ ನಂತರ ಪೆನಾಲ್ಟಿಗಳ ಮೂಲಕ ೬–೫ ಅಂತರದಲ್ಲಿ ಗೆದ್ದಿತು. ಈ ವಿಜಯದೊಂದಿಗೆ ಅವರು ತಮ್ಮ ಮೂರನೆಯ ಯುರೋಪಿಯನ್‌ ಕಪ್‌ ಪ್ರಶಸ್ತಿಯನ್ನು ಗೆದ್ದು, ಯಾವುದೇ ಯುರೋಪಿಯನ್‌ ಅಂತಿಮ ಪಂದ್ಯದಲ್ಲಿ ಸೋಲದೆ ತಮ್ಮ ದಾಖಲೆಯನ್ನು ಇನ್ನಷ್ಟು ದೃಢಗೊಳಿಸಿದರು. ಏಕಕಾಲಿಕವಾಗಿ ಮ್ಯಾಂಚೆಸ್ಟರ್‌ ಯುನೈಟೆಡ್‌ ತಂಡ ತಮ್ಮ ಮೊದಲ ಲೀಗ್‌ ಪ್ರಶಸ್ತಿ ಗೆದ್ದು ೧೦೦ನೆಯ ವರ್ಷ, ವಿಮಾನ ದುರಂತ ಸಂಭವಿಸಿ ೫೦ ವರ್ಷಗಳು ಮತ್ತು ಮ್ಯಾಂಚೆಸ್ಟರ್‌ ಯುನೈಟೆಡ್‌ ಮೊದಲು ಇಂಗ್ಲೀಷ್‌ ಪರ ಯುರೋಪಿಯನ್‌ ಕಪ್‌ ಗೆದ್ದು ೪೦ ವರ್ಷಗಳಾಗಿ ಈ ಕ್ರೀಡಾಋತು ಗುರುತಾಯಿತು. ಯುರೋಪಿಯನ್‌ ಕಪ್‌ ಅಂತಿಮ ಪಂದ್ಯದಲ್ಲಿ ಕ್ಲಬ್‌ನ ಪರ ರಾನ್‌ ಗಿಗ್ಸ್‌ರವರ ಬಾಬ್ಬಿ ಚಾರ್ಲ್ಟನ್‌ರವರ ಕ್ಲಬ್‌ ಪರ ಪ್ರದರ್ಶನದ ದಾಖಲೆಯನ್ನು ಮುರಿದು ತಮ್ಮ ೭೫೯ನೆಯ ಪ್ರದರ್ಶನದೊಂದಿಗೆ ಹೊಸ ದಾಖಲೆಯನ್ನು ಬರೆದರು.
ಕ್ಲಬ್‌ನ ಚಿಹ್ನೆ ಮತ್ತು ಬಣ್ಣಗಳು
[[File:Manchester United Badge 1973-1998.png|thumb|1998ರಲ್ಲಿನ ಇತ್ತೀಚಿನ ನವೀಕರಣದವರೆಗಿನ ಮ್ಯಾಂಚೆಸ್ಟರ್‌
ಯುನೈಟೆಡ್‌ ಲಾಂಛನ ]] ನ್ಯೂಟನ್‌ ಹೀತ್‌ ತಂಡದಲ್ಲಿದ್ದ ಸಮಯದಲ್ಲಿ ತಂಡವು ಹಲವಾರು ಬಣ್ಣಗಳಲ್ಲಿ ಆಡಿತು. ಅವುಗಳಲ್ಲಿ ೧೮೭೮ರಿಂದ ೧೮೯೨ವರೆಗೆ ಮತ್ತು ೧೮೯೪ರಿಂದ ೧೮೯೬ರ ನಡುವೆ ಧರಿಸಿದ ಹಳದಿ ಮತ್ತು ಹಸಿರು ಬಣ್ಣದ ಅರೆ ತೋಳಿನ ಸಮವಸ್ತ್ರವು ಹೆಚ್ಚು ಗುರುತಿಸಲ್ಪಟ್ಟಿತು. ೧೯೯೦ರ ದಶಕದ ಆದಿಯಲ್ಲಿ ಈ ಉಡುಗೆಯು ಹೊರಗಿನ ಪಂದ್ಯಗಳ ಸಮವ‌ಸ್ತ್ರದಂತೆ ಮತ್ತೆ ಚಾಲ್ತಿಗೆ ಬಂದಿತು. ನ್ಯೂಟನ್‌ ಹೀತ್‌ಯವರು ಕೆಂಪು ಮತ್ತು ಬಿಳಿ ಕ್ವಾಟರ್ಡ್‌ ಅಂಗಿ (೧೮೯೨–೧೮೯೪) ಮತ್ತು ಸಾದಾ ಬಿಳಿ ಅಂಗಿಯಂತಹ (೧೮೯೬–೧೯೦೨) ಇತರ ಉಡುಪುಗಳನ್ನು ನೀಲಿ ಚೆಡ್ಡಿಯೊಂದಿಗೆ ಧರಿಸುತ್ತಿದ್ದರು. ೧೯೦೨ರಲ್ಲಿ ಹೆಸರು ಮ್ಯಾಂಚೆಸ್ಟರ್‌ ಯುನೈಟೆಡ್‌ಗೆ ಬದಲಾಗುವುದರೊಂದಿಗೆ ಕ್ಲಬ್‌ ಆ ಸಮಯದಲ್ಲಿ ಅತಿ ಹೆಚ್ಚು ಜನರು ಬಳಸುವ ಮಾನಕ ಬಣ್ಣಗಳಾಗಿ Man Utd(ಮ್ಯಾಂಚೆಸ್ಟರ್‌ ಯುನೈಟೆಡ್‌) ಹೋಮ್‌ ಕಿಟ್‌ ಆಗಿ ಪ್ರಮಾಣಿತ ಬಣ್ಣಗಳಾದ ಕೆಂಪು ಬಣ್ಣ ಜರ್ಸಿ, ಬಿಳಿ ಚೆಡ್ಡಿ ಮತ್ತು ಕಪ್ಪು ಕಾಲುಚೀಲಗಳನ್ನು ಬದಲಿಸಿತು. ಇದಕ್ಕೆ ಉಲ್ಲೇಖಾರ್ಹ ಅಪವಾದವೆಂದರೆ ತಂಡವು ಕೆಂಪು "V" ಹೆಗಲ ಪಟ್ಟಿ ಹೊಂದಿರುವ ಸಮವಸ್ತ್ರವನ್ನು ಬ್ರಿಸ್ಟಾಲ್‌ ಸಿಟಿಯ ವಿರುದ್ಧದ 1909 FA ಕಪ್‌ ಅಂತಿಮ ಪಂದ್ಯದಲ್ಲಿ ಧರಿಸಲಾಗಿತ್ತು. ಪೂರ್ಣ ಕೆಂಪು ಸಮವಸ್ತ್ರಗಳಿಗೆ ಮರಳುವ ಮೊದಲು ಯುನೈಟೆಡ್‌ ೧೯೨೦ರ ದಶಕದಲ್ಲಿ ಈ ವಿನ್ಯಾಸವನ್ನು ಮತ್ತೆ ಅಳವಡಿಸಿಕೊಂಡರು. ಹಾಗೆಯೇ ಓಲ್ಡ್‌ ಟ್ರ್ಯಾಫೋರ್ಡ್‌ನಲ್ಲಿ ಕ್ಲಬ್‌ನ ೧೦೦ನೆಯ ವರ್ಷವನ್ನು ಆಚರಿಸಲು 2009–10ರ ಅವಧಿಯಲ್ಲಿ ಇದನ್ನು ಸ್ಥಳೀಯ ಮತ್ತು ಹೊರಗಿನ ಕಿಟ್‌ಗಳಾಗಿ ಪರಿಗಣಿಸಲಾಗಿತ್ತು.
ವಿದೇಶದಲ್ಲಿ ಆಟದ ಉಡುಪಾಗಿ ಸಾಮಾನ್ಯವಾಗಿ ಬಿಳಿ ಜರ್ಸಿಗಳೊಂದಿಗೆ ಕಪ್ಪು ಚೆಡ್ಡಿ ಮತ್ತು ಬಿಳಿ ಕಾಲುಚೀಲವನ್ನು ಧರಿಸುತ್ತಿದ್ದರು. ಆದರೆ ೧೯೦೩ರಿಂದ ೧೯೧೬ವರೆಗೆ ಆಗೊಮ್ಮೆ ಈಗೊಮ್ಮೆ ನೀಲಿ ಮತ್ತು ಬಿಳಿ ಗೆರೆಗಳನ್ನು ಹೊಂದಿರುವ ಸಮವಸ್ತ್ರವೂ ಸೇರಿದಂತೆ ಇತರ ಬಣ್ಣಗಳಾದ ಸಂಪೂರ್ಣ ಕಪ್ಪು ಉಡುಪನ್ನು ೧೯೯೪ ಮತ್ತು ೨೦೦೩ರಲ್ಲಿ ಮತ್ತು ೨೦೦೦ರಲ್ಲಿ ಬೆಳ್ಳಿ ಬಣ್ಣ ತಿಳಿಗೆರೆಯನ್ನು ಹೊಂದಿರುವ ಕಡುನೀಲಿ ಬಣ್ಣದ ಸಮವಸ್ತ್ರವನ್ನು ಬಳಸುತ್ತಿದ್ದರು. ಯನೈಟೆಡ್‌ನ ಹೊರಗಿನ ಕಿಟ್‌ಗಳು ೧೯೯೫–೯೬ರಿಂದ ಸಂಪೂರ್ಣ ಬೂದು ಬಣ್ಣವಾಗಿದ್ದು ಉಡುಪು ತುಂಬಾ ಕಡಿಮೆ ಸಮಯದಲ್ಲಿ ಮಾತ್ರವೇ ಬಳಕೆಯಲ್ಲಿದ್ದರೂ ಹೆಚ್ಚು ಜನಪ್ರಿಯ ಉಡುಪುಗಳಲ್ಲಿ ಒಂದಾಗಿತ್ತು. ಆ ಉಡುಪನ್ನು ಧರಿಸಿ ಒಂದೇ ಒಂದು ಪಂದ್ಯ ಗೆಲ್ಲಲು ಸಾಧ್ಯವಾಗದ ಕಾರಣ ಆ ಬಣ್ಣವನ್ನು ಕೈಬಿಡಲಾಯಿತು. ಸೌತಂಪ್ಟನ್‌ ವಿರುದ್ಧದ ಪಂದ್ಯದ ಅರ್ಧ ಸಮಯದ ನಂತರ ಯುನೈಟೆಡ್‌ ೩–೦ ಅಂತರದಲ್ಲಿ ಹಿಂದಿತ್ತು. ತಂಡವು ನಂತರ ನೀಲಿ ಮತ್ತು ಬಿಳಿಯ ಥರ್ಡ್‌ ಕಿಟ್‌ಗೆ ಬದಲಾಯಿಸಿದರು. ಆದರೆ ಅಂತಿಮವಾಗಿ ೩–೧ ಅಂತರದಲ್ಲಿ ಸೋತಿತು. ಆಟಗಾರರ ಪ್ರಕಾರ ಬೂದು ಬಣ್ಣದ ಉಡುಪು ಉತ್ತಮವಾಗಿ ಗೋಚರಿಸದೆ ಇರುವುದರಿಂದ ಕಳಪೆ ಪ್ರದರ್ಶನಕ್ಕೆ ಕಾರಣವಾಗುವುದು. ಇನ್ನೊಂದು ಜನಪ್ರಿಯ Man Utd ಹೊರಗಿನ ಕಿಟ್‌ ಕಪ್ಪು ತೋಳಿನ ಬಿಳಿ ಬಣ್ಣದ ಮತ್ತು ಒಂದೆಡೆ ಚಿನ್ನದ ಬಣ್ಣದ ಓರಣ, ಮತ್ತೊಂದೆಡೆ ಕಪ್ಪು ಬಣ್ಣದೊಂದಿಗೆ ಚಿನ್ನದ ಬಣ್ಣದ ಓರಣವನ್ನು ಹೊಂದಿರುವ ಒಳಹೊರಗೆ ಮಾಡಬಹುದಾಗಿದ್ದ ವ್ಯವಸ್ಥೆ ಹೊಂದಿತ್ತು. ನೈಕ್‌ಗೆ ಬದಲಾಯಿಸುವ ಮೊದಲು ಕ್ಲಬ್‌ಗೆ ಉಂಬ್ರೊಯಿಂದ ರಚಿಸಿದ ಕೊನೆಯ ಉಡುಪಾಗಿ ಇದನ್ನು ಬಿಡುಗಡಗೊಳಿಸಿದರು. ೧೦೦ ವರ್ಷದ ನೆನಪಿಗಾಗಿ ಕ್ಲಬ್‌ನ ಹೆಸರನ್ನು ನ್ಯೂಟನ್‌ ಹೀತ್‌ನಿಂದ ಮ್ಯಾಂಚೆಸ್ಟರ್‌ ಯುನೈಟೆಡ್‌ ಆಗಿ ಬದಲಾಯಿಸಲಾಯಿತು.
೧೯೬೮ ಯುರೋಪಿಯನ್‌ ಕಪ್‌ನ ವಿಜಯದ ಗೌರವಾರ್ಥವಾಗಿ ಯುನೈಟೆಡ್‌ ಸಾಂಪ್ರದಾಯಿಕ ಸಂಪೂರ್ಣ ನೀಲಿ ಬಣ್ಣದ ಉಡುಪನ್ನು ೧೯೬೮ರ ೪೦ನೆಯ ವಾರ್ಷಿಕೋತ್ಸವಕ್ಕಾಗಿ ಕ್ಲಬ್‌ನ ೨೦೦೮–೦೯ರ ಸಾಲಿನ ಥರ್ಡ್‌ ಕಿಟ್‌ನೊಂದಿಗೆ ಧರಿಸುತ್ತಿದ್ದರು. ಈ ನಿಯಮಕ್ಕೆ ಅಪವಾದ ಎಂಬಂತೆ ತಂಡವು ೧೯೭೦ರ ದಶಕದ ಪ್ರಾರಂಭದಲ್ಲಿ ಪ್ರಕಾಶಮಾನವಾದ ಹಳದಿ ಉಡುಪನ್ನು, ಈ ಹಿಂದೆ ನಿರ್ಧರಿಸಿದಂತೆ ೧೯೯೬ರಿಂದ ಕ್ರೀಡಾಭಿಮಾನಿಗಳ ನೆಚ್ಚಿನ ಉಡುಪಾಗಿ ಸಾಬೀತಾದ ನೀಲಿ ಮತ್ತು ಬಿಳಿ ಗೆರೆಗಳಿರುವ ಅಂಗಿಯನ್ನು ಮತ್ತು ೨೦೦೪ರಿಂದ ಕಪ್ಪು ಮತ್ತು ಕೆಂಪು ಉದ್ದಗೆರೆಯಿರುವ ಅಂಗಿಯನ್ನು ಧರಿಸಿತ್ತು. ಯುನೈಟೆಡ್‌‌ ತಂಡವು ತರಬೇತಿ ಸಮಯದಲ್ಲಿ ಧರಿಸುತ್ತಿದ್ದ ಥರ್ಡ್‌ ಕಿಟ್‌ನ್ನೇ ಈ ಹಿಂದೆ ಧರಿಸಿತ್ತು. ೧೯೯೮–೯೯ರ ಕ್ರೀಡಾಋತುವಿನಲ್ಲಿ ಸಂಪೂರ್ಣ ಕಪ್ಪು ಬಣ್ಣದ ಉಡುಪನ್ನು ಅಳವಡಿಸಿಕೊಂಡಿತು ಮತ್ತು ೨೦೦೧ರ ಸೌತಂಪ್ಟನ್‌ ಮತ್ತು PSV ಐಂಧೊವೆನ್‌ ವಿರುದ್ಧದ ಪಂದ್ಯಗಳಲ್ಲಿ ಕೆಂಗಂದು ಬಣ್ಣದ ಬದಿಯೊಂದಿಗೆ ಕಡು ನೀಲಿ ಬಣ್ಣ ಉಡುಪನ್ನು ಧರಿಸಿತ್ತು.
ಪ್ರಸ್ತುತ ಮ್ಯಾಂಚೆಸ್ಟರ್‌ ಯುನೈಟೆಡ್‌ನ ಸ್ವದೇಶದ ಆಟದ ಜರ್ಸಿಯು ಎದೆಯ ಮೇಲೆ ತಿಳಿಕಪ್ಪು ಬಣ್ಣದ ಷೆವ್ರನ್‌ ಹೊಂದಿರುವ ಕೆಂಪು ಜರ್ಸಿಯಾಗಿತ್ತು. ಕ್ಲಬ್‌ನ ಚಿಹ್ನೆಯು ಕಪ್ಪು ಪ್ರಶಸ್ತಿ ಫಲಕದ ಆಕಾರದಲ್ಲಿ Vಯ ಎಡಗಡೆಯಲ್ಲಿತ್ತು. ಬಲಗಡೆಯಲ್ಲಿರುವ ನೈಕ್‌ ಲೋಗೋ ಬಿಳಿ ಬಣ್ಣದಾಗಿತ್ತು. AIG ಲೋಗೋ ಸಹ ಬಿಳಿ ಬಣ್ಣದಲ್ಲಿತ್ತು. ೧೦೦ನೆಯ ವಾರ್ಷಿಕೋತ್ಸವದ ಗುರುತಿಗಾಗಿ ಕ್ಲಬ್‌ನ ಓಲ್ಡ್‌ ಟ್ರ್ಯಾಫೋರ್ಡ್‌ ಕ್ರೀಡಾಂಗಣದ ಉದ್ಘಾಟನೆಯ ಸಮಯದಲ್ಲಿ ಬದಿಯಲ್ಲಿ "೧೯೧೦ರಿಂದ ಕನಸುಗಳ ರಂಗಮಂದಿರ" ಎಂದು ಬರೆಯಲಾದ ಪಟ್ಟಿಯನ್ನು ಲಗತ್ತಿಸಲಾಯಿತು. ಬಿಳಿ ಬಣ್ಣದ ಎರಡು ಕಾಲುಗಳಲ್ಲಿ ಕೆಳಗಿನ ತನಕ ಕೆಂಪು ಪಟ್ಟಿಯಿರುವ ಚೆಡ್ಡಿ ಮತ್ತು ಕಣಕಾಲಿನ ಹಿಂಭಾಗ ಕೆಂಪು ಲಾಂಛನದೊಂದಿಗೆ ಕಪ್ಪು ಕಾಲುಚೀಲಗಳನ್ನು ಸ್ವದೇಶಿ ಆಟದ ಉಡುಪಾಗಿ ಧರಿಸಿದ್ದರು. ತೀರಾ ಇತ್ತೀಚಿನ ವಿದೇಶಿ ಕಿಟ್‌ ಸ್ವದೇಶಿ‌ ಕಿಟ್‌ನ ವಿನ್ಯಾಸವನ್ನೇ ಹೊಂದಿತ್ತು. ಆದರೆ ಎದೆಯ ಮೇಲೆ ನೀಲಿ ಲಾಂಛನದೊಂದಿಗೆ ಕಪ್ಪು ಬಣ್ಣದ್ದಾಗಿತ್ತು ಮತ್ತು ಕ್ಲಬ್‌ನ ಚಿಹ್ನೆಯು ನೀಲಿ ಪ್ರಶಸ್ತಿ ಫಲಕದ ಮೇಲೆ ಲಗತ್ತಿಸಲಾಗಿತ್ತು. ಸ್ವದೇಶಿ ಕಿಟ್‌ನಂತೆ ಪ್ರಾಯೋಜಕರ ಲೋಗೋಗಳೆರಡು ಬಿಳಿ ಬಣ್ಣದಲ್ಲಿತ್ತು. ಚೆಡ್ಡಿಯ ಕಪ್ಪು ಬಣ್ಣದಾಗಿದ್ದು ಕೆಳಗಡೆ ನೀಲಿ ಪಟ್ಟಿಯಿದ್ದು ಕಾಲುಚೀಲಗಳು ಕಪ್ಪು ಬಣ್ಣದಾಗಿದ್ದು ಕಣಕಾಲಿನ ಹಿಂಭಾಗದಲ್ಲಿ ನೀಲಿ ಲಾಂಛನವನ್ನು ಹೊಂದಿತ್ತು. ಕೆಂಪು ಓರಣವಿರುವ ನೀಲಿ ಕತ್ತಿನಪಟ್ಟಿಯಿರುವ ಬಿಳಿ ಅಂಗಿಯನ್ನು ಹೊಂದಿರುವ ಕ್ಲಬ್‌ನ ೨೦೦೮–೦೯ ವಿದೇಶಿ ಕಿಟ್‌ನ್ನು ೨೦೦೯–೧೦ರ ಥರ್ಡ್‌ ಕಿಟ್‌ನಂತೆ ಬಳಸಲಾಯಿತು. ನೀಲಿ ಚೆಡ್ಡಿಗಳು ಮತ್ತು ಬಿಳಿ ಕಾಲುಚೀಲಗಳು, ನೀಲಿ ಪ್ರಾಯೋಜಕರ ಲೋಗೋ ಮತ್ತು ಕತ್ತುಪಟ್ಟಿ ಹಿಂದೆ "MUFC" ಎಂದು ಬರೆದ ಮೂರನೆ ಸಮವಸ್ತ್ರವನ್ನು ಬಳಸಿದ್ದರು. ಕ್ಲಬ್‌ನ ಲಾಂಛನವು ಬಿಳಿ ಪ್ರಶಸ್ತಿ ಫಲಕದಲ್ಲಿ ಎಡ ಎದೆಯ ಭಾಗದಲ್ಲಿರಿಸಲಾಗಿತ್ತು.
ಮ್ಯಾಂಚೆಸ್ಟರ್‌ ಯುನೈಟೆಡ್‌ ಚಿಹ್ನೆಯನ್ನು ಕೆಲವು ಸಂದರ್ಭಗಳಲ್ಲಿ ಮಾರ್ಪಡಿಸಲಾಗಿದೆ. ಆದರೆ ಮೂಲ ರಚನೆ ಹಾಗೆಯೇ ಉಳಿದಿದೆ. ಲಾಂಛನವನ್ನು ಮ್ಯಾಂಚೆಸ್ಟರ್‌ ನಗರದ ಚಿಹ್ನೆಯಿಂದ ಪಡೆಯಲಾಗಿದೆ. ಕ್ಲಬ್‌ನ ಲಾಂಛನದಲ್ಲಿರುವ ಪಿಶಾಚಿಯನ್ನು ಕ್ಲಬ್‌ನ ಅಡ್ಡಹೆಸರು "ಕೆಂಪು ಪಿಶಾಚಿ"ಗಳಿಂದ ತೆಗೆದುಕೊಳ್ಳಲಾಗಿದೆ. ಕೆಂಪಂಗಿ ಧರಿಸಿದ ಸಾಲ್‌ರ್ಫೋರ್ಡ್‌ ರಗ್ಬಿ ಲೀಗ್‌ಯ ಬಗ್ಗೆ ಉಲ್ಲೇಖಿಸುವುದನ್ನು ಕೇಳಿದ ನಂತರ ಮ್ಯಾಟ್‌ ಬಸ್ಬಿಯವರು ೧೯೬೦ರ ದಶಕದ ಆದಿಯಲ್ಲಿ ಆ ಹೆಸರನ್ನು ಅಳವಡಿಸಿಕೊಂಡರು. ೧೯೬೦ರ ದಶಕದ ಕೊನೆಯಿಂದ ಕ್ಲಬ್‌ನ ಕಾರ್ಯಕ್ರಮಗಳು ಮತ್ತು ಕರವಸ್ತ್ರಗಳಲ್ಲಿ ಪಿಶಾಚಿಯನ್ನು ಸೇರಿಸಿಕೊಳ್ಳಲಾಯಿತಾದರೂ ಅಂತಿಮವಾಗಿ ೧೯೭೦ರಲ್ಲಿ ಕ್ಲಬ್‌ನ ಲಾಂಛನಕ್ಕೆ ವಿಶಿಷ್ಟ ತ್ರಿಶೂಲವನ್ನು ಹಿಡಿದ ಪಿಶಾಚಿಯನ್ನು ಕೊನೆಯದಾಗಿ ಸೇರಿಸಲಾಯಿತು. ೧೯೯೮ರಲ್ಲಿ ಲಾಂಛನವನ್ನು ಮತ್ತೆ ವಿನ್ಯಾಸಗೊಳಿಸಲಾಯಿತು. ಆಗ "ಫುಟ್‌ಬಾಲ್‌ ಕ್ಲಬ್‌"ಎಂಬ ಪದವನ್ನು ತೆಗೆದುಹಾಕಲಾಯಿತು.
ಪ್ರಥಮ-ತಂಡದ ಪಡೆ
೧೪ ಆಗಸ್ಟ್‌ ೨೦೦೯ರಲ್ಲಿ ಅಧಿಕೃತ ವೆಬ್‌ಸೈಟ್‌ನಲ್ಲಿ ಸಂಯೋಜಿಸಿದ ಮೂಲಗಳ ಪ್ರಕಾರ.
ಮೀಸಲು ಮತ್ತು ಶೈಕ್ಷಣಿಕ
''ಮೀಸಲು ಮತ್ತು ಶೈಕ್ಷಣಿಕ ತಂಡಗಳಿಗಾಗಿ, [[ಮ್ಯಾಂಚೆಸ್ಟರ್‌ ಯುನೈಟೆಡ್‌ F.C. ರಿಸರ್ವ್ಸ್‌ ಅಂಡ್‌
ಅಕಾಡೆಮಿ|ಮ್ಯಾಂಚೆಸ್ಟರ್‌ ಯುನೈಟೆಡ್‌ F.C. ಮೀಸಲುಗಳು ಮತ್ತು ಶೈಕ್ಷಣಿಕ]] ನೋಡಿ.''
ಮಾಜಿ ಆಟಗಾರರು
ಮಾಜಿ ಆಟಗಾರರ ಬಗೆಗಿನ ವಿವರಗಳಿಗಾಗಿ, ಮ್ಯಾಂಚೆಸ್ಟರ್‌ ಯುನೈಟೆಡ್‌ F.C. ಆಟಗಾರರ ಪಟ್ಟಿಯಲ್ಲಿ ವರ್ಗ:ಮ್ಯಾಂಚೆಸ್ಟರ್‌ ಯುನೈಟೆಡ್‌ F.C. ಆಟಗಾರರು ವಿಭಾಗವನ್ನು ನೋಡಿ.
ಆಟಗಾರರ ದಾಖಲೆಗಳು
''೨೯ ಆಗಸ್ಟ್‌ ೨೦೦೯ರಲ್ಲಿ ಆಡಿದ ಆಟದವರೆಗೆ ಮತ್ತು ಅಧಿಕೃತ ಅಂಕಿಅಂಶ ವೆಬ್‌ಸೈಟ್‌ ಪ್ರಕಾರ. ದಪ್ಪಕ್ಷರದಲ್ಲಿರುವ ಆಟಗಾರರು ಈಗಲೂ ಮ್ಯಾಂಚೆಸ್ಟರ್‌ ಯುನೈಟೆಡ್‌ ಪರ ಆಡುತ್ತಿದ್ದಾರೆ.''
ಪ್ರಶಸ್ತಿ ವಿಜೇತರು
ಮ್ಯಾಂಚೆಸ್ಟರ್‌ ಯುನೈಟೆಡ್‌ ಪರ ಆಡುತ್ತಿರುವಾಗ ಈ ಕೆಳಗಿನ ಆಟಗಾರರು ಬಾಲ್ಲೋನ್‌ ಡಿ'ಓರ್‌ ಗೆದ್ದಿದ್ದರು:
ಮ್ಯಾಂಚೆಸ್ಟರ್‌ ಯುನೈಟೆಡ್‌ ಪರ ಆಡುತ್ತಿರುವಾಗ ಈ ಕೆಳಗಿನ ಆಟಗಾರರು ಯುರೋಪಿಯನ್‌ ಗೋಲ್ಡನ್‌ ಷೂವನ್ನು ಗೆದ್ದಿದ್ದರು:
ಮ್ಯಾಂಚೆಸ್ಟರ್‌ ಯುನೈಟೆಡ್‌ ಪರ ಆಡುತ್ತಿರುವಾಗ ಈ ಕೆಳಗಿನ ಆಟಗಾರರು UEFA ಕ್ಲಬ್‌ನ ವರ್ಷದ ಫುಟ್‌ಬಾಲ್‌ ಆಟಗಾರ‌ ಪ್ರಶಸ್ತಿಯನ್ನು ಗೆದ್ದಿದ್ದರು:
ಮ್ಯಾಂಚೆಸ್ಟರ್‌ ಯುನೈಟೆಡ್‌ ಪರ ಆಡುತ್ತಿರುವಾಗ ಈ ಕೆಳಗಿನ ಆಟಗಾರರು FIFA ವರ್ಷದ ವಿಶ್ವ ಆಟಗಾರ ಪ್ರಶಸ್ತಿಯನ್ನು ಗೆದ್ದಿದ್ದರು: